
More, ono divotno plavetno more, taj najznamenitiji 
elemenat, kako reče Pindar, stoji na čelu svih fizičko- 
estetičnih te političko-kulturnih i ekonomskih razmatranja ; 
ono je i jedinim velikim izvorom ljepote, veličine, poli- 
tičko-gospodarstvene jakosti, narodnog blagostanja uopće 
i.kulture svake države. More uzdrži, uz Sunce, sav život 
na našemu planetu; ono i daje naj jače impulse ljudskome 
duhu pa ga najbolje uzgaja za veličinu i slobodu. Ona 
nedohitna stihija, koju zovemo morem, svojom ogromnom 
površinom od 71% cijelog zemljinog lica, od veće je 
važnosti za prošlost naroda i njihov razvoj u bolje na 
svemu političko-ekonomsko-kulturnome polju i u sadaš- 
njosti i u budućnosti no što je to tvrdo kopno, koje 
zahvaća mnogo manji dio na vanjskome dijelu našega 
planeta: u samim 29%. Ova prevaga oceanizma nad 
kontinentalizmom od osobite je važnosti, jer o tome jako 
ovise klimatske i hidrografijske prilike na našoj Zemlji 
te razvitak organizama i kulture bilo materijalne ili mo- 
ralne. More je dakle najveća cjelina na zemljinoj površini 
i naj jačim faktorom u evoluciji ljudskoga roda u bolje i 
najbolje. Dosljedno je, da se sve, što teži za svjetskom > 
važnosti, s morem pobratimi i u savez stupi. Pobratim- 
stvo i savezništvo opet, bit će to čvršće i sigurnije, što 

se bude temeljilo na sve jačoj spoznaji. Za ovim cilje- 
vima i ide ova publikacija o svjetskome moru. Fizičku 
stranu mora već iznijesmo u djelu: ,Oceanografija“. Du- 
brovnik 1913 ; štamparija De Giulli i drug. (Izdanje ,Ma- 
tice Dalmatinske“ u Zadru). Ovim drugim dijelom do- 
nosimo samo jednu sličicu iz velike knjige majke prirode, 
kojoj je naslov: ,Ljepota mora“. Tako poprviput stupa 


u našu književnost ,Estetska oceanografija“ u zajednič- 


kom crtanju ljepote mora i obale pa kao prvijenac ima 
pravo da očekuje te se ne će na nj stavljati prevelike 
zahtjeve. 

Gledom na izradnju ovoga djela treba da napomenem, 
da iznesene retke u glavnome dovrših u danima našega 
oslobogjenja i ujedinjenja. Da djelo napišem u idejnoj 
svezi ljepote mora i obale potaknuše me Stojan Nova- 
ković i Jovan Skerlić, kad ono pohodiše Dubrovnik, uoči 
sudbonosnih dana, čije posljedice divno svijetle u velebnoj 
zgradi naše jugoslovenske otadžbine. Tada nas nošaše 
vesela barčica iz gruške luke na Gundulićevu Daksu, ') 


pa će onako usput Stojan: ,Čuj Božo, Jovan mi kaza 


da ti rečem te nešto napišeš o ljepoti Jadrana i njego- 
vim obalama i sve to posvetiš našoj dinastiji“. Pristadoh 
na ovu lijepu namisao pa je eto i kraju privedoh. Miran 
sam, jer izvrših zavjet, koji primih na jadranskim plavet- 
nim valovima, a od svojih najboljih prijatelja ito u da- 
nima, kad opet počimaše naša povijest da hiti onom 
jačinom i svježinom kao za Tomislavovih i Dušanovih 
vremena. 

Dužnost mi je, da svojem Stojanu i Jovanu kliknem 
na ovom mjestu : , Avete piae animae ; rajsko vam naselje!“ 
Njih nema više megju živima. Sudbina im bijaše i odveć 
kruta; posla ih na istinu prije no što vidješe potpun sjaj 
Karagjorgjeve zvijezde. Često se spuštah na plavetnu 
površinu dubrovačkog mora, da barem nagjem tragove 

onoga našeg bratimljenja s morem. Ali ih ne nagjoh. More 


zatire bolje od ljudskoga srca sve utiske svoje površine. 
Ipak, i ako materijalni trag onoga našeg bratimljenja s mo- 
rem i njegovom slobodom iščeznu, moralni je ostao svjež 
i sjajan u svoj onoj jačini, kojom pokretaše onog dana 
našim dušama pa nas stavljaše u borbu za istinu i pra- 
vicu pred morem nedogledna horizonta. Nutarnja strana 


zlatnih ideala onih dana prešla je u realnost 1. decem- 


bra 1918; sada hoće i vanjaska strana, da dobije tako 
sretan datum u smislu Wilsonovih nastojanja. Ovaj je 


još prilično spor u svome realizovanju ali sjeguran. Nije 
. moguće vjerovati, da ne će jednom zakriliti cijelo čo- 


vječanstvo onaj duh znanja i iskrenosti, koji ide za ci- 
ljem, da osvoji sav svijet i pobratimi ga u znaku prave 
znanosti i spasonosne moralnosti. Ovaj ideal već osvaja 
probrane duhove i spravlja temelje budućega “kraljevstva 
prave civilizacije. Jačina ovog ideala raspršit će tmine 
svjetlošću, što dolazi od ozgora; uništit će partikularizam 
i grubi materijalizam i sve će svesti u kulturnu cjelinu 
velike ljudske zajednice, kao što je to učinilo svjetsko - 
jedinstveno more od svih svojih dijelova i čestica. Vje- 
rujemo,. da zora toga sretnog dana već rudi i ako na da- 
lekome horizontu novoga doba, da svemu ljudstvu bude 
voditeljicom na putu neprekidnog razvoja u bolje i naj- 
bolje. 


U Dubrovniku, 
avgusta 1920. 

2. Uvod u ljepotu svjetskoga mora. 


Što je more; kakove tajne skriva u svojim  posre- 
brenim valovima i zlatom Sunca iskićenim resama; što 
govori onaj njegov zvučan slap i sniježne mu pahuljice 
te bjelinom odvojene perjanice pune mirisa njegovih 
djevičanskih dubina; što kažu oni njegovi nerazumljivi 
glasovi u vrijeme najžešćih oluja kao i u danima naj- 
većih tišina, za vrijeme onog sitnog, osobitim čarom 
zadojenog šumljenja oko obala; odakle ona privlačiva 
sila mora na čovjeka borca, koja :ga čini sužnjem svojih 
draži, svojih čari, svoje ljepote; na koji način more 
osobito odgaja čovjeka, diže ga, preobličuje ga, daje 
mu novu misao, novu dušu, novo poimanje života, 
svijeta, čini ga nosiocem svoje snage, a sve tako po- 
tajno, nečujno, tiho ; kako ono more čini čovjeka osobito 
zeljnim poezije, ideala. pa i. same božanske veličine, 
kako to vidimo u onim smjelim sinovima feničke obale, 
koji u vrijeme faraona Neha pognaše libanska drijeva 
oko bjesomučnih obala afričkih, sve od Arsinoe ili Elana 
do krajeva ukletoga Holangjanina, Zelenih otoka, Mel- 
kartovih stupova i Aleksandrova grada ; a što da kažemo 
o istoj božanskoj iskri u Hanu, Himilku, Piteasu, Ko- 
lumbu, da Gami, Magelanu i Cook«u; kako ono more 
čini čovjeka osobito nezasitnim zemnih dobara, što 

prouzroči i samu borbu iznesenu od božanskog Homera, 
borbu za osvajanjem zlatne Kolhide ili posjedom hele- 
spontskih i bosforskih uzina; kako to more na osobit 
način pogna čovjeka za zemnim dobrima sve tamo 
preko Herkulovih stupova do Albiona, Kolumbova 
kopna, do zemlje Bagavata?) i krajeva Konfuncijeve vjere 


razuma *) pa australskih voda; da li možda te se umanji * 


gorčina zemnog života ili se nagju krajevi u Platonovoj 
sretnoj viziji sveukupna harmonična življenja na zemlji; 
kako iz mora poteče život, tvrda strana Gejine površine, 
velik zamah genija u uzdržanju svega, u sačuvanju naj- 
manjeg atoma, u vječnoj promjeni ali nikakovome gu- 
bitkac 424 ? ; | 

A odnosi mora prema svemiru u osobito izraženim 
i harakterističnim estološkim pojavama, toj permanentnoj 
drami u ljubavi Urana i Gejel!*) Veličanstven je to igro- 
kaz, što poteče iz pera samoga svemirskog, općeg zakona. 
Pozornica je smještena u granicama obiteljskoga kruga 
našega Sunca, a glavne osobe, koje rade, nebeska su 
tjelesa naime Zemlja, Mjesec i Sunce uz dodirne niti 
hiljada drugog poroda oplogjujućeg zakona u vasijoni. 


Predmet, kojim se igrokaz bavi, u glavnome je roditelj- 


ska i sinovska ljubav izmegju Sunca i Zemlje te Zemlje 
i Mjeseca; ova čini te svi ovi teže, da privuku jedan 
drugoga što bliže k sebi, u slatki zagrljaj, u ružu poljupca; 
u sporednome kaže ova drama veselje svega ostaloga, 
Prometejevom vatrom, prožeta nebeskog svijeta, koji 
zadovoljno motri ovu ljubav, što je hrana one životne 
iskre, koja nosi veliko ime: Misao. Vrijeme, u kojemu 
se igrokaz izvagja, teče bez prekida već od prvih dana 
života našega planeta, a tako će ići do konačne njegove 
svrhe. | 

Što bi kazao božanski Fidija, baš onaj koji sadjela 
i samoga olimpijskog Zevsa, kad bi mu bilo moguće 

pramotriti plovni led, što se vidi u najbizarnijim obli- 
cima te ih uopće zamisli pjesnička mašta ? Ovi plutajući 


otoci često su neodoljivi u svome sjaju i romantici. 
Nekom, uprav božanskom divinacijom, tu se izmjenjuju 


špilje raznih dimenzija sa udoljinama raznih dubina, gotič- 


kim lukovima, divnim stupovima i visokim zvonicima; kao 
ogromni amfiteatri dolaze često ove ledene mase u svim 
svojim raznovrsnim mješavinama plave i bijele boje, katkada 
napučene jakim kolonijama pingvina, burjaka i albatrosa. 
A težnja ovih orijaša za stvaranjem novih kontinenata! 
Ovi, često kolosi, koje dijelom porodi zalegjena Grčn- 
landija u zagrljaju sa studenim Boreasom, spuštaju se, 
po nekoj namisli, prema novo — faundlendskoj obali uz 
silne terete kamenja, stijenja, kršja i mulja. Na prvi bi se 
mah reklo, da se tako naoružaše primitivnim oružjem 
čovjeka-borca iz kamene dobe, da se obrane od ljutoga 
im neprijatelja, što se zove toplinom. Ali im to ne 


bijaše namjera. Plutajuće su ledene plasine zadovoljne, 
da dadu porod i umru, da ispune namjeru principa o 


uzdržanju pa i nestanu. Ovo im je i dosugjeno. Na 
njihovom ih putu smanjuje sunčana i morska toplina . 
pa se one, iza hiljada kilometara dugog lutanja, posve 
rasplinu kod navedene obale i tu spušte na morsko 
dno sve odnesene tvrdokopnene forme petrografske 
prirode. Na taj se način, malopomalo, prave, na morskom 
dnu dalekoga juga, prave naslage kamenja i litica, koje 


.snesoše ledene plasine sa gronlandskih gora. Ako po- 


traje neprekinuto ovaj proces, to će nastati na jugu, 
u nizu od više mirijada godina, novo kopno, sastavljeno 
od dijelova, koji su jednom stršili u polarnu noć, ne- 
daleko od sjevernoga pola, kao vrletne i zubate gorske , 
gromade...... Nije li sve ovo život, poezija neodoljive 
naravi, kita svjetske promisli u ruci sveopćega zakona 
u stvaranju ? , | 

A tko da opiše sve umjetnosne forme života, koje 
priroda uprav prosu po moru i na moru? Prekrasne 
meduze najizrazitijih oblika i niansa u prelijevanju boja 
neodoljive privlačive snage, snažnim su izrazom  stvara- 
lačke ruke svemirske veličine. A_one ostale nepregledne 
mogile raznovrsnog oblika umjetnosnoga flore i faune 
mora! Pa gdje ćete ljepšega no kad noktiluke pronesu 
morem Neptunove vatre na silne udaljenosti, a abisički 
stanovnici mora užegu svoje fenjere i električne žarulje 
po svemu tijelu i u svim bojama bengalske vatre! Što 
da se kaže o biseru, koji pretvara sve u biser, što ga 
se «dotakne ? Ne zamislili se čovjek duboko, kad pred 
okom naniže sve one miljarde mikroskopičnih radnika 
u moru, koji puni života i ljubavi, dižu nove zemlje i 
krajeve, a ovi će se jednom veseliti sunčevu svijetlu, 
ljepoti i životu? A čar tajne morskih dubina, koje se 
rijetko otkrivaju, koje rijetko kažu svoje miline silnih 
koraljnih prostora, veličanstvenih šumovitih predjela i 
neobična carstva faune! Ta, pojedini krajevi morskog 
dna tako su bogato nakićeni rezinama, algama, koralji 
. ma, biserima i ružama, da bi najdostojnije mogli stati 
o boku ljudskim rukama sadjelanim sagovima dalekoga 
Parta ili onih, koje proslaviše pjesnički umotvori Maha- 
barate i Ramajane dotično Sevres-a u domaji. kralja 
Sunca. . 

Gdje ćete veće epopeje do u čovjekovoj borbi 
s morem, tog sićušno malenoga s nepregledno velikim ! 
Pa to je od osobite atrakcije i nadilazi sve podvige 
ljudske aktivne djelatnosti na kopnu. Da, pomorci su 
dvaput ljudi, kako reče ministar francuske mornarice 
Hyde de Neuville, i to zbog nadljudske energije, koju 
ište njihov herojski, a opet pjesnički život na moru. U 
borbi s morem čovjek razvija sve svoje fizičke i umne 
sile, a u svrhu, da spasi sebe, svoju ženu, djecu, majku, 

oca, brata, sestru ili bližnjega svoga bilo koje krvi i 
narodnosti; u toj borbi čovjek ne kidiše. na bilo čiji 
život, ne proljeva niti kaplju krvi. Borba je s morem: 
uzvišena, jer se čovjek mnogo puta bori, pobijedi, a da 
ne padne niti jedna žrtva. Tu nema brutalnosti u borbi 
kao na tvrdom kopnu; tu su samo dvije epične sile: 
čovjek i more. Dok se čovjek savija na .tvrdom kopnu 
pred jačom silom poput crva, prožet svojom nemoći, 
saglasujući se u duši, da je sitna mrvica prema silnim 
prirodnim silama, dotle čovjek u borbi s morem postaje 


još veći; tu je baš u najvećoj blizini božanstvu, koje 


na moru u najvećoj mjeri odskače i slijeva u sebe sve, 
što se zove materijom i energijom, prividni dualizam 
za jednu cjelinu vječne energetike u uzdržanju svega! 
A gdje se božanstvo jače i očituje nego na nedo- 
glednom morskom valovlju; gdje je njegov glas jači no 
u oluji na moru! Gdje je ono silnije do u vječnoj ne- 
promjenjivosti svjetskog oceana? Ne približuje li se ova 
najvećma božanstvu od svega na svijetu ? Sve se na tvrdom 
kopnu mijenja i samo za ovo vrijedi ona Preradova: 
»Stalna na tom svjetu samo m'jena jest!“ Za more : 
ovaj stih ne vrijedi. Na moru siplju sunčeve zrake svoju 
milinu uvijek nad istom oceanskom slikom, što je vidješe 
prvi ljudi i koju mi gledamo. More je uvijek isto, je- 
dnako sebi u svom permanentnom bivstvu kroz stoljeća 
u vijekove. Duh ljudski ne poznaje stalnosti, jer se je 
udaljio od mora; beznadno se muči na tvrdom kopnu, 
da prekorači granice prošlosti, da se upozna s novim : 
djelokruzima, novim tvorevinama, mislima i pojmovima 
u kojima odsjeva Istok. Nove misli, nove pojmove na- 
maći će čovjek svome nezasićenom duhu tek onda, kad 


se opet potpunoma slije s morem k6 u danima kad iz 


njega izagje, ko u vremenima jonske veličine. Božanskom 
divinacijom ovo je Goethe i kazao u svome Faustu: 


Cvjetković: Estetska oceanografija. 2 

»IZ mora je sve poteklo, 

A baš morem sve se hrani, | 

Tvu vlast vječnu more. nam sahrani!“ 

Pa i gdje je jača iskra svemirskih nadahnuća no 
na plavetnom moru? Gdje da se čovjek jače i objekti- 
vira prema svemu što je dobro, istinito i lijepo no u 
dodiru s morem, koje poput Rousseau-a, traži poten- 
ciranu čovjekovu individualnost u svemu ? Navedene tri 
temeljne čovjekove ideje možemo, prema estetiku Fech- 
neru, slobodno namijeniti moru. Dobro, to je svjetski 
ocean, ozbiljan otac i redatelj u cijelome kućanstvu 
prirodne veličine na zemljinoj površini i to za sadašnjost 
i za budućnost; za sve što je blizu i za sve što je 
daleko; u jednome je sve svoje nastojanje koncentrirao, 
da očuva prednost svega što postoji. bilo u kojemu 
obliku. Lijepo, to je oceanova rascvala žena, koja se 
brine za sadašnjost uvijek u harmoniji sa muževljevom 
voljom. Njezina je volja sve umjetnosno djelovanje mor- 
ske površine u tisućama Meštrovićevih i Rodinovih 
oblika prekrasnog plavetno-zelenila; pod njezinom se ru- 
“kom umjetnosno sadjelaše morske obale u tisućama spo- 
menika najznačajnije božanske iskre. Istinito, to je učitelj 
u oceanovoj kući, koji njegovu djecu pomorce čini vri- 
jednim oceanske veličine. 

' i 2 

Da, prozboriti dostojno o moru, o onoj jakoj, ve- 
ličanstvenoj stihiji, odgovoriti na sve upite, koje more 
samo o sebi nabacuje, a u njemu je sve koncentrovano, 
jer je u njemu život nastao, jer je u njemu jedan od 
ključa svemirskoga stvaranja, može se reći, da nadilazi 
čovjekovu snagu. Ko će da iznese sve o moru u razvoju 


života, o borbi strahovitoj izmegju čovjeka i mora, o. 


moru u umjetnosti nenatkriljivih oblika, u literaturi, u 
sanjama, u Kolumbovim dotično Magelan-Elcanovim ili 


ka 


je znakova dosad decifrovalo čovječanstvo. 

da Gamovim planovima ? A kako da iznesemo more u 
cilju tolikih snova, kako da prozborimo o onome, koji 
nadahnu toliko umjetnika u izmami velikih tonova silnog 
lica _vasijone ljepote? Ko da u dovoljnoj mjeri opiše 
atrakcijone niti izmegju mora i pjesnika, mora i zalju- 
bljenih duša, mora i velike ljubavi vasijone istine? Ko 
da prozbori dostojno o moru, koje daje život i uništuje 
ga, koje rastavlja i spaja, diže i obara, miluje i kara, 
slijeva u jednu cjelinu prošlost, sadašnjost i budućnost, | 
koje je nepromjenjivo u svojoj vječnoj različnosti, koje 
je svjetlost i tama, istina i varka, dobro i zlo, jačina i 
slabost, angjeo i satana, život i smrt, knjiga mudrosti i 
ruža života? 

Sve je lijepo na moru i u moru, samo ih je malo, 
da tu ljepotu vide, shvate. Uvjetom je imati osobite 
oči, osobit sluh, osobitu umnu oštrinu. Shvatiti more 
kao jedinstvenu ljepotu, kao najbolje Tvorčevo djelo, 
može samo poizbor duša pjesničko-umjetnosne naravi. 
A ovih je malo. Malo je, prema tome, i rečeno o po- 
eziji, o umjetnosti svjetskog mora. Knjiga mora napisana 
je najnerazumljivijom diplomatskom kriptografijom i malo 
Uzmite i 
kažite, koliko je strasti sakriveno u svakoj kapljici je- 
dinstvenog mora; koliko je veličanstvenih epizoda sve- 
mirske povijesti u njoj sakriveno u vječnoj cirkulaciji 
izmegju neba i zemljine površine, života i smrti. A . 
uzvišeni čar _ morskog talasa! Kažite što .je uzrokom 
onome snažnom nadimanju pluća mora i pročitajte što 
je napisano u tisućama umjetnosnih oblika valnog brda 
i dola; što je urisano na _plavetno-zelenome njegovom 
hrptu, na ružičastoj bjelini njegova vrška i to čas prije 
no će udariti o neustrašivu greben ili dugu obalu? A 
val u času sudara sa jakom gjemijom ili tvrdom stranom 
manjeg dijela zemljine površine! Što riše val u tom 


HE 


trenutku; u onim hiljadama oblika svoje ružičasto — pro- 
cvale bijele pjene; u onom strastvenom poljupcu s maj- 
kom Gejom; u onim osobito izrazitim hijeroglifima, 
u kojima se opisuje sva milina toga poljupca ? A oni ne- 
razumljivi muzikalni akordi, koji osvajaju i koje more 
osobito razvija u trenutku sudara s tvrdim kopnom! 


Kažu, da je to pijev mora, vječna himna Ljubavi, ne- 


uvehli posmjeh života kao i svih mrtvih, koji u moru 
nagjoše sretan počinak; kažu, da ovu himnu pjeva svaka 
hrid, sva ostrva i poluostrva, koraljni zidovi, svaki mor- 
ski cvijetak, svaki listić, svaka greben, svaki žalić, svako 
zrnce pržine, sve morske vile i tritoni, sve ribe od kita 
do maloga morskog planktona... ... 

Pa ono prelijevanje valova u bojama žarkog sunčeva 
spektruma u svim niansama nebeske modrine i milovi- 
dnog zelenila. A gdje je više miline no u onom  graci- 
joznom pregibanju i savijanju vala na grebenastim oba- 


lama, što nadmašuje gracije struka najestetičnije Evine 


kćeri pa .bila to i istočna Odaliska. A _mlatanje mora o 
dubrovački Penatur!") Kad se ono digne val poput pre- 


krasne, velike ruže nebeske bjeline, poput razrusanih 


kosa majke Geje pa u veličini i ljepoti nebeskog prije- 
stolja zaogrne Penatur plaštem najljepših, pjenušavih 
čipaka, u milijunima najizrazitijih oblika, u tonovima 
Chopinove potencirane djelatnosti! Čovjek u zanosu 


stane i kliče: ,Eno se rodi ljepota!“....... Treba samo 


otvoriti oči čiste uz neokaljanu dušu i lahko je upoznati, 
shvatiti, uvidjeti, da je more sveopća poezija, najdublji 


akord Wagnerova genijalnog djelovanja, najsmjeliji za- 


mah Meštrovićeve, Rodinove, Mihajilangelove, Rafajelove 
i Leonardove zamisli. A što više! Ne osjećate li, kako 
se od morske pjene odbijaju ljuveni plamenovi, zaokru- 


žuju nas sve smrtnike pa nas uz vječni posmjeh svje- 
otlosti čine Odisejima i u podvizima Homerova pera i 

u ljepotama Kalipsina otoka? Iz ovih plamenova, život- 

nih varnica svjetskoga mora vidje stari Helen porod | 
božiće ljepote i ljubavi pa svih. sirena, tritona, nerejda. 
Stara Helada tako napuni more svim onim, što sadrži 
u sebi kalokagatija, da tamo prenese i sam, izabrani 
skup ljepote, koja se ne mijenja, ne stari. Poezija, ideal 
ne postoje za realnost života. Ljudi na tvrdom kopnu 
samo beznadno nastoje, da ih sjedine sa realnosti živ- 
ljenja i ovo učine dalekom lukom od svake gorčine. 
Ovaj spoj jedino je moguć na moru, gdje i sama smrt 
izgleda k6 ,san u mramoru“ inkarniran u mauzoleju 
velikog mogula Šah Džehana blizu Agre. Ko udari pečat 
ljepote i povjesne trajnosti Periklovoj Ateni, ako ne 


more? Ono i postavi na tvrdu urvinu Lave onu ljepotu, 


koju nazivljemo Dubrovnikom.") A tko učini stare Ate- 
njane onako ko iz jedne grude salivenim i savršenim 
jedinicama, ako ne ljepota mora? Ko zapali onu luč 
slobode i prosvjete na akropoli jugoslovenske Atene, 
ako ne ona nepregledna talata Ksenofontovih Helena, koja 
u se skupi sve moguće atribute kalokagatije ? Sunce dade 
divotno plavetnilo svodu nebeskome, a more zaodjenu 
našu Zemlju milovidnim zelenilom, napuči je svim bićima 
do olimpijske savršenosti, dade cvijeću miomiris, a lju- 
dima Kolumbove veličine spoznaju, da je težiti za većim 
i boljim isto tako potrebno kao i sunčano svijetlo. Na 
moru se porodiše velike riječi općega bratstva, slobode 
i jednakosti, koje će napokon ujediniti ljude u jednom 
i silnom valu ljubavi i napretka. ... More, u svoj svojoj 
ljepoti, to je odsjev neba, raja, božanstva; to je nepre- 


okidna himna ljubavi, koja eruptivnom snagom izlazi iz 


mora i, rasprostranjujući se po cijelome svijetu, oplogjuje 
klicu života a, razilazeći se po svemiru, stvara uvjete 
novim oblicima vasijone životne umjetnosti. 


Svjetsko je more vječna metamorfoza; ono sve ni- 
veluje, čuva, uzvisuje, uništuje i ovjekovječuje. Doista, 
sve što postoji na zemljinoj kori, sve se mijenja. Sunce 
ne izlazi nikada nad istim licem zemljine površine pa se 
radilo o vremenu i samo jednoga dana. Ali ipak u svemu 
tome velika je razlika izmegju tvrdoga kopna i mora. 
Vrijeme otkida vrhunce gora, mijenja areje ledenjaka i 
skreće smjer rijeka. Lice tvrdoga kopna, što ga vidješe 
naši pradjedovi, mi danas u cjelini ne vidimo, a još će 


ga manje vidjeti buduće generacije. Kod mora je sve 


drugo; i ako je ovo u vječnoj mijeni, ipak je uvijek 
onakovo, kakova ga vidješe feničke trireme i britski 
»nebojše“. More je uvijek jednako samome sebi; u svome 
bivstvu ono je ostalo isto od pravijekova. Isto lice svjet- 
skoga mora, koje motriše naši pradjedovi u kameno doba, 
motrimo i mi dandanas, a motrit će isto i najudaljenije 
generacije budućih stoljeća. 

More je silan stan prirode; u njemu je napretek 
ruda, bilina i Životinja. More je neiscrpljiva riznica; ono 
zadovoljava svim potrebama svojih prijatelja. Čovjek 
nalazi na moru i u moru sve moguće zabave, o kojima 


se na tvrdome kopnu i ne sanja; on se, na_prvi_ mah, | 


vidi na debelome moru kao u kakovoj pustari. No ovo 
je privigjenje samo trenutačne trajnosti. Brzo opazi, da 
tu nije sam, jer oko sebe oćuti silan zamah života u 
neprestanom gibanju i promjenama svih oblika umjet- 
ničke djelatnosti majke prirode, počevši od bisera po- 
put golubinjih jaja pa sve do one mase živih morskih 
stanovnika, što se prosuše po moru kao zvijezde po 
svemiru. Pomislite profesora Aronaksa sa drugovima 
na Nemovu ,Nautilus-u“ i to u času, kad se ono 
potisnuše postrane ploče ovoga tajinstvenoga, Jules 
Verne-ove fantazije, broda, a od mora ih dijeljahu sa- 
mo staklene ploče, jako osvijetljene. Pa ona divna pro- 

zirnost mora, pa one čitave legije raznih morskih stanov- 
nika u raznolikosti i krasoti pojedinih vrsta, koje uprav 
opčaravahu. Onda i uskliknu Aronaks: ,,Sad mi je ra- 
zumljiv život toga čovjeka (Nema). Stvorio je za sebe 
svijet, koji mu pruža takova čudovišta“ !“) 

Ali ostavimo morske dubine, u kojima se ponajvećma 
kretaše Nemov ,Nautilus“ pa se samo ograničimo na 
morsku razinu i zapitajmo: koje je pero tako jako, koje 
može da dostojno iznese trenutak u vidu Tolstojeva 
»Uskrsnuća“ i pokaže, kakovim strahopočitanjem ispuni 
more dušu čovjekovu, kad se on prvom prikuči njego- 
vome licu i čarnome prijelazu silnog njegovog plavetnila 
na debelom moru i milovidnog zelenila pri obalama ? 
Ah! i samo pero Pierre Loti-a, za kojega je kazano, da, 
kad more ne bi imalo svoju poeziju, on bi mu je bio 
stvorio, teško bi ocrtalo ovaj psihični trenutak. Ko će 
da taj trenutak dostojno oriše, kad je more bilo, jest i 
bit će vječna sfinga, kad sve, što o njemu znamo, mo- 
žemo da kažemo u dvjema stihovima Chćnier-a : 

Žž »U mladosti vječnoj eno žive 
Nad plemčni, koja mu se dive“. 

Što da se kaže o prvom čovjeku, kad ono vidje 
bajne morske vile, kako izviru iz morskih dubina pa na 
poslušnom valu pletu biser-kosu, stresaju morske kapljice 
sa dijamantnih ljuštura pa u strjelovitom kolu  izvagjaju 
pjesme neizmjernih prostora i njega pozivaju u taj vru- 
tak vječnog uživanja? ,Grci, kojima se je toli mililo, 
veli Viktor Duruy, da sakriju dubok smisao pod najmi- 
lijim likom, pričahu, da je neki pastir vidio jednoga 


«dana, kad je na morskoj obali čuvao stado, kako krasna 


djevojka izvire iz morske dubine pa mu se osmješkuje 
d k sebi ga pozivlje. Spočetka je oklijevao, domalo se 
preda čari te se baci u morske valove“. Pa koliko je 
bajnih sirena ovako popijevalo oko svih obala svjetskoga 


po jm: 


mora, a čovjek zatravljen spuštao se na morsku obalu 
ili na bijelom pjenom posute valove, da im se divi pijevu 
i u najvećem glasu, za vrijeme velikih oluja, kao i za 
najveće tišine, za vrijeme onog sitnog šumljenja oko 
obala. To je bilo u ono sretno homersko doba, kad se 
i sam Posejdon vozika po moru u zlatnoj školjci i po- 
diže trozubom silovite valove, pa kad čovjek učini u 
svome zanosu, da se i sama Venera rodi iz olimpijske 
ljuvene namisli i morske miline.... Sve je ovo bilo od 
takove neodoljive atrakcije, da je čovjek i stvorio kri- 
laticu : 
»Živjeti se samo može, 
Al' broditi baš se mora1“5) 

Guerazzi reče; ,Uprav je bio smion onaj, koji 

prvi pokuša, da savlada strahote valova“,") kako ih opisa 


Hugovo pero i u kojima zaglavi njegova kćerka Leopol- 


dina ili bolje rečeno: kad ova zemna ruža pade u krilo 
pomamne ljepote, koju nazivljemo svjetskim oceanom. 





3. More i čovjek u zori opće povjesnice. | 


(Kad se ono prvom čovjek spusti, u prastarini, iz 
stepa Eurazije, te koljevke čovječanstva, do morskih, 
obala, sigurno more pobudi u njemu.ono udivljenje, koje 
oćutiše Ksenofontovi Heleni, kad, iza bitke kod Kunakse, 
ugledaše pontske valeve. ,,Talata!, talatal“, kliktahu, 
tom zgodom, ponosni sinovi one zemlje, gdje je čovje- 


čanstvo, prviput na svijetu, steklo svijest o samom sebi; 
“a kome ne će izbjeći ovaj poklič, bilo da prvom ugleda 


more ili mu se približi poslije dugog odsustva. Ona tiha, 


glatka, lijepa, sunčevim zlatom ili mjesečevim srebrom 


protkana razina mora, što se u nedogled rastegla pa 
ljubi i samo nebo, uprav opčarava čovjeka; on i nena- 


' mjerno pomišlja, kako bi to divno bilo, kad bi i tvrdo 


; 





kopno uzelo oblik posvuda jedinstvene ravnice; ti 
kolike bi zapreke bile svladane za čovjeka borca. Ali 


more kaže dosta rijetko ovakovih slika nenaborane svoje 


površine. Ono je u jačoj. mjeri namrgogjeno, naljućeno, 
bijesno, bilo da ga podražavaju povjetarci Bučintorove | 
snage ili boreas Odisejevih stradanja. Pa kad prvom 
čovjekova ruka sačini čunj od hrastova debla i pod 
upravom njegove neupućene misli udari premcem o 
morsku površinu i zabrodi preko morskih talasa, ovaj 


pokušaj sigurno svrši tragično za čovjeka-borca. Predod- 


žba, prema tome, koju čovjek stvori u zori opće po- 
vjesnice, iza prvog zanosa, o moru, bila je baš ona, 
koju dobije neiskusno dijete, kad pograbi ručicom, na- 
oko, lijepu žeravicu. Ideja dakle o moru prvoga, u isku- 
stvu nešto: ojačanoga čovjeka, igjaše u istu kategoriju 
s idejom, koju stvori prvotno ljudstvo o nadnaravnim 
bićima, bogovima, nepristupačnim i neshvatljivim. Zapa- 
ženo je kod svih naroda i plemena, koje prosvjeta ni- 
kako ili slabo zaogrnu svojim sunčanim plaštem, punim 
opojnog života, da je svako božanstvo nemilosrdno, 
okrutno i traži žrtava. Tako i more, pravi dvoglavi 
Janus, koji. nikome ne otvara vrata svoje kapije i sva- 
kome je sfinga najizrazitijega tipa, ono, koje čini, da 
cijela priroda na mahove odsjeva u ljepoti, a opet, na 
mahove, drhće od grozote Eolovih. poklisara i Neptu- 
novih trozuba, pobugjivaše u prvome čovjeku neotkloniv 
strah; on ga vigjaše i na javi i u sanjama kao zmaja 


razvaljenih ralja, koji neprestano traži žrtve za svoju 
neutaživu proždrljivost; on ga zamišljaše k6 Dante vučicu ' 


u prvome pjevanju ,pakla“, za koju kaže: 
»1ol narav njoj je opaka i ljuta, 
«Da nikad gladne ne utaži strasti, 
A gladnija je pošto se naguta“.!9 

i Ovu “sliku, stvorenu više maštom no stvarnošću, po- 

punjavaše prvotnome ljudstvu i realnost perijodičnih 


strahota na moru. Vihrovi svake vrsti, žestoki tornadosi, 


hurikani, tifuni, prelomi monsuna, morske pijavice, napadi ' 


bure i jugovine na moru bijahu dovoljnom realnosti, da 
prvi čovjek vidje na moru i u moru sjedište zlih genija 
raznoga imena pa svega negativnoga, što se zavjeri, da 
zatre sjeme ljudi i života pa i samo tvrdo kopno, na 
kojemu je uvjetovan sav rečeni život. 

Pa nije li drevna starina ispunjena nanizanim sli- 
kama o moru? U starim mitologijama i pričama patri- 

jarhalnih vremena, more je i nazvano ,vječnom noči“. 
»stanom tmine“, a to za to, jer ga se ubrajaše u ne- 
gativnu stranu opće energije, a to spada u crnu stranu 
opće životne mijene; ono je nazvano i ,pustoš“, jer, 
onako na prvi pogled, kao da nema života, jer ubija 
život; more se još nazivaše i ,zmijom“, koja zaokruži. 
svu ekumenu pa kao neman obara joj stupove čvrstog 
uzdržanja na vodenoj površini.!!) 

Strahu od mora doskora se pridruži i mržnja na 
more. Kada čovjek ne odolje bijesu valova, kada mu 
ovi žestokim udarcima navukoše mrak na oči, a more: 
ga zamota u vedenu plahtu plavetno-zelenu i spravi mu 
hladan grob na studenom morskom dnu, koje pokriva 
u svim smjerovima sag, satkan opet iz prašine mrtvih, 
tada ljudstvo i zamrzi more. Ova mržnja još se po- 
veća, kad čovjek u jačem razvoju spozna, da je more, 
naoko, jako ravnodušno prema ljudskim bolima, jer spaja 
smijeh i plač u jednu cjelinu; silno čovjeka ogorči, što: 
utopljenika, brodolomca prividno niko ne opoja, što mu 
niko ne baci na ojagjene grudi grudicu zemlje i ne do- 
viknu: rajsko ti naselje, što mu niko ne postavi na grob: 
grančicu paome ili masline ili barem zasadi uz njegov 
humak sitan karamfil. Mržnja proti moru prijegje kod 
čovjeka u najviši stepen, kad ovaj vidje, u ondašnjem. 
svome mentalitetu, da isti, inače vedar genij smrti, pro- 
plaka nad prvom čovjekovom propasti u moru, kad 
osiroćeni roditelji, žena, djeca razabraše u lomljavi i 
raspojasanom glasu mora zadnji poklič života svoga sina, 
muža i oca; kad u sitnom šumljenju mora oko obala 
razabraše njegove nečujne, posljednje uzdahe, a u razo- 
djevenim tišinama teško sabiranje njegovih usana na. 
molitvu; kad u bljeskanju mora i valova na sunčevu 
traku vidješe težak napor njegovih očiju, da ih opet 
otvore svijetlu i danu.... DA, čovjek zamrzi more, jer: 


steve. 


ga ne razumijevaše. More žive posebnim životom; diše 
posebnim plućama; duši mu je izvor u vasijoni; spaja 
u jednu cjelinu veselje i plač, zdravlje i bolest, život i 
smrt. More je za čas u poletu osjećaja, da opet za čas 
svemu tome nestane i traga; ono je trenutačno sama 
poezija, ritam, muzika, ljepota, časom je opet neman, 
koja krši, pakao, koji usmrćuje vatrom, strahota, koja 
onemogućuje slobodnu misao. More je tako jako u iz- 
mjeni dobra i zla, aktivnosti i pasivnosti, da se oba 
ekstrema uprav izmjenjuju u premoći, tako reći, trenu- 
tačno; i same svete ,Vede“ nijesu mu u tome do bli- 
jeda slika njegove velebne filozofije. Pa gdje je rečena 
kraljica nauka bolje i zastupana do u moru, gdje je 
izvor života u istoj koljevci sa izvorom smrti, gdje je 
sve spojeno u težnji za savršenijim i najsavršenijim. More, 


uzeto u cjelini, u svoj svojoj misiji, u potpunome svome | 


smislu, to je božanstvena komedija, a sadržaj joj je: 
pakao, čistilište i raj. 

Ali je mržnja nešto negativna; sve što je negativno 
osugjeno je na stalnu ili perijodičnu stagnaciju; stagna- 
cija je opet vjeran sudrug smrti, jer je uvjetovana u 
propadanju; sve što je negativno treba da propadne. 
Mržnja je i skrajnost; vrlo je sublizu drugoj, koju pje- 
snici krstiše imenom: ljubav. I ako je zlo aktivnije od 
dobra, ipak lahko pade pod udarcima krila genija lju- 
bavi, ako je samo daleko prezir. Mržnja se može u času 
pretvoriti u ljubav, jer se skrajnosti dotiču, samo ako 
nije spojena sa prezirom. A ko da prezre more pa ga 
vidio i u najvećem bijesu razdiranja. A nije li more u 
oluji najljepše; ne razvija li baš tada sve draži namje- 
štaja nebeskih dvorana; nije li u tim časovima u odo- 
rama onoga, koji podržaje svemirski red. Baš veliki 
umjetnici, u najvećoj slačini duševnih i tjelesnih očiju, i 


uživahu more u najvećem razmahu oluje na njegovoj 


. 





površini. Pa da! More je i odveć bajno, a da bi ga se 
moglo prezreti; ogledalo neba, puno najživljih varijanata 
flore i faune, divotno plavetnilo, koje u fosforescenciji 
daje najdivnije slike Jupitrova. Olimpa, ono, koje če 
sunčeve sagove u mirijadama njegovih iskrica, stvara u 
svojim nasadima ruža, meduza, koralja, bisera neopisive 
prirodne ljepote, nije se moglo prezreti. 

I čovjek se povjeri moru, jer mu prouči narav i jer 
uvidje, da je more, u svoj svojoj djelatnosti samo odisaj 
silnoga života. Čovjek, u svome razvoju, i svlada, dje“ 
lomično, more pa stvori na njemu puteve, koji vode u 
čarovnu Kolhidu, znahjem i piramidama bogati Misir pa 
u Ofir,!*) a preko Melkartovih vrata do u“tamom oba- 
vijenu Atlantidu sve do Albiona, Rujana i Nearhovim 
putevima do ljepotom opsjenjene Indije.... “I kada se 
tako udomaćiše na moru bijela jedra, kada projuriše 
lagje morskom površinom u svim smjerovima, tjerane 
veslima, vjetrom, strujama; kada lagje donesoše iz uda- 
ljenih krajeva i tropsko rastlinstvo, i mirodije, dragulje, 
balsame, predmete raskošja i uživanja, kada se tame 
raspršiše u svijetlu sjajne spoznaje, kada iza srdžbe 
slijegjaše milovanje, onda se tek upozna uzvišena misija 
mora, čista, precizna, puna svijetla, mirisa životnih va-' 
lova, kulturnih podviga i sve aktivne strane svega zako- 
nika općega stvaranja. ... I strah čovjeka minu. 

Čovjek se bojaše mora, dok mu oči zastrašivaše 
svijetlo. Ali kad mu mrene padoše s oči, kad se on 
osjeti svojim, kad ga neznanje odbjegnu k6 aveti što 
bježe pred veselim kliktanjem ružoprsne zore, kad se 
dokuči snaga vjetra i vala, kad se vjetar shvati kao 
ugodno milovanje, kao veselje života, kao zdravlje i 
očitovanje energije, kad se valove shvati kao udarce 


srca, kao životno kolanje krvi zajedničke majke čovje- 


čanstva, strah od tobožnjeg bijesa mora pide i čitave 


mada 


:se legije bijelih jedara dadoše na debelo more. Tad se 
ljudi u rojevima posvetiše životu na moru; u njihove 
žile prodre, u vremenu, takova ljubav za morem, da 
otac ostavljaše sinu more kao amanet, kao svetinju na 
svoje ime i zvanje. Tako se čovjek podavaše moru kao 
sin roditeljskome okrilju, kao vjerenik naručaju svoje 
odabranice; opraštaše mu i prošle srdžbe, i prošle 
udarce, i prošle smrti i progutane od valova žrtve; ovo 
.sve činjaše čovjek u uvjerenju, da onaj, koji daje život 
ima ga pravo i dignuti, kao što to radi: 

: » Oganj sveti sam što sebe stvara“. 








4. Legende o moru. 


Ljudska misao, nosilica najljepših pobjeda, divna 
hrana, koja ne poznaje zatornicu smrt, stvorila je legende 


“o moru, koje strastveno zaokupljuju našu pamet i raz- 


vijaju najživlje porive mašte u mladosti. Legende o moru; 
to su zlatne pčele, koje lete oko svetoga lotosa. indij- 
skoga neba, to su vjerni i krepki glasovi prošlosti, to 


su hvalospjevi rijetkoj, pravoj ljubavi, ljubavi od koje 


se gine, koja se ne dade izreći u dvije riječi, koja se 
može jedino osjećati u srcu čistom od zemne pokvare- 
nosti, u srcu tankoćutnom, kako to sve opisa Vogiić u 
romanu ,Jean d' Agreve“. Legende su o moru fina tka- 


nina sunčevih zraka svjetlosti, plamen s kojega procuri 


Prometejeva krv; one su i pune krvi i života Promete- 
jeve veličine, pune su daha silne ljubavi, kojom je gorilo 
srce kavkaskog zakovanika za oslobogjenje čovječanstva; 
one su kao neka inkarnacija najintimnijeg svjetskog bića, 


koji svojom veličajnosti opaja i ushićuje čovjeka. Le- 


gende su o moru neka čudotvorna evokacija, koja sili 
čovjeka, da se zagleda u nedogledni ocean širokim i 
dugim pogledom pa da vidi život, kako ga vidje pjesnik 
de Lisle u indijskome svijetu, veličajni i beskrajni, kako 
sniva, drhće, sjaje, uzdiše, pjeva k& na grudima Bića, 


rasadniku o: i oblika toga života. Što bi bez njih 

Homer, probran duh helenske narodne poezije u'drev- 
noj starini, što li Fenelon u doba kralja Sunca? A ne 
zanesoše li legende o moru fantaziju Viktora Hugo-a, 
da je napisao najljepše stranice o moru, ne prože li 
priča o moru Kamoensove ,Lujzijade“, najveći umotvor 
iz portugiške narodne veličine, koju opet stvori more. 
A legenda o Tomislavovoj lagji, o pothvatima naše 
smjelosti na Jadranu, zbog koje zadrhtaše lagunski lavovi 
kao i krajevi, koje strahotno budi Vezuv i Etna. Čar 
legende o moru, to je mladenačka ljubav Bramana Mai- 
treve, kako ju orisa de Lisle u obliku djevice nalik na 


nebesku zoru, punu ruža i liljana, dražesnu i skrovnu, 


sjajne. kose, blagih i crnih oči, koje mira ne daju, ru- 
menih ušana i bijelih noga;!*) čar ovakove legende to 
je drhtaj naše duše, kucaj našega srca; sve je to divotna 
kita, koju more uokviri milinom svoje pjene i veličinom 
svoje namisli, koju mu namijeni vječni, jedinstveni zakon 
o uzdržanju svega. 

Sretne su dubrovačke obale, jer se osuše žarom 
života i ljubavi izmegju stare Delafodije i Djevičanskog 
ostrva, kad vidješe ljuveni zanos lopudske sirotice i za- 
ljubljenog dubrovačkog vlastelina.!“) Svake noći, u naj- 
debljim tminama kao i u žestokim olujama, povjeravaše 
se sitna vjerenica prijateljskim valovima i hrlijaše u 
zagrljaj svome miljeniku, tamo na pučini zatočenom vla- 
stelinu-kalugjeru. Kako jake, kako ustrajne bijahu one 
ruke, koje prožimahu ljuveni valovi, kako silna želja 


* bijaše sapela njezine, resom mora, okićene grudi, samo. 


da se prijegje ona udaljenost, što rastavljaše: rečene 
otoke, samo da se što prije nagje sa svojim odabranikom. 
Osamljeni ljubavnik postavljaše svake noći na zvonik 
samostanske bogomolje fenjer požudnog svijetla, a ovaj 
kazivaše smjeloj vjerenici cilj na koji udaraše. Milina 
zaljubljenih duša ne ostavljaše hladnim ni sam Mjesec, 

ni same valove. Odražaj sunčeva svijetla sa mjesečeve 
površine razbijaše noćnu tamu -i samoću putovanja od- 
važnoj sirotici, a valovi joj se sami podmetahu, da je 
što prije donesu do osamljena ostrva; slatko joj se 
osmiješkivahu sitni, vragoljasti talasi i pjevahu joj pjesmu 
neodoljive slačine. Pa sastanci puni miline, pa rastanci 
puni suza! Smjela vjerenica opremaše cijelo ljuveno 
putovanje pod zaštitom Niksine zvijezdane koprene ; nje- 
zinu tajnu poznavaše jedino Mjesec i milovidan val, koji 
prenošaše nektarom ljuvenim opojenu vjerenicu preko 
morske razine. I dok kruta vlasteoska kruna mišljaše, da 
je utrnula ljuveni žar u srcu svoga sina, koji jednako 
buktijaše u grudima plemenite pučanke, dotle su morske 
vile milo pripovijedale o ljubavi vlastelina-kalugjera i 
odlučne lopudske pučanke. Jednako se radovahu i Se- 
leniti njihovoj ljubavi, koju baš more tako divno podu- 
piraše. Ali stalne sreće ne trpe nebesa. [ jedne olujne 
noči, kad vihor utrnu svijetlo na tornju osamljena ostrva, 
a zloba skrene drugim, smrtonosnim putem  ojagjelu 
siroticu, nju, izmorenu i iznemoženu, pokri velom smrti 
isti onaj val, koji je podupiraše u ljuvenim putovanjima. 
Kad u očekivanju izlomljeni ljubavnik ugleda, na uranku 
zore, mrtvo tijelo svoje vjerenice, koju more izbaci na 
obalu njegova zatočenja, sunovrati se niz toranj, da i u 
smrti bude zajedno sa svojom srećom, k6 Pavao i Franka 
u ,božanstvenoj komediji“. 

I slatka idila svrši konačnim udarcem onoga, koji 
je podupiraše. More baš posveti ovakovom smrću onu 
bajnu aureolu ljubavi, kojoj se ne oteše ni sami olim- 
Pijski gromovnici; toliki sjaj afekta spominje se baš za 
to, jer je bio uvjetovan u iznesenoj tragičnoj smrti. Da 
more ne obvi lopudsku siroticu aureolom nezaborava u 
tragičnoj ljepoti smrti, ni Prerad, ni Sundečić, ni Ilijić, 
ni pjesnik ,Objavljenja“ ne bi u njoj vidjeli ideal ljubavi; 

onaj ideal, koji sve pregara, sve trpi i ide u smrt, kao 
u sladak san, iza kojega dolazi ljepši preporod u sjaju 
vječne nerazdruživosti u vasijoni. Da, more nije htjelo, 
da ljubav zatočena vlastelina i lopudske pučanke dozri 
do potpune zrelosti ruže, kad latice počnu da opadaju 
pa sve prelazi u carstvo ništavila. 


A ljubav Leandra i Here, koja tako proslavi hele- 


 spontske vode izmegju Abida i Sestosa! Ovdje se sretan 


ljubavnik povjeravaše prijateljskim valovima, da ga svake 
noći odnesu u krilo odabranice srca. Ali slatko smje - 
škanje ljubavi bijaše odveć kratkog doba. Jedne noći val 


izvrnu lagjicu zatravljenog Leandra, a more mu nagje. 
grob na studenome svome dnu. Hera ne propusti ni 


časa, a da se ne prepusti krilu smrti i tako i s onu 
stranu života nagje svoga miljenika. 


A legenda o Odisejevim stradanjima po moru i 
njegov susretaj sa nimfom Kalipsom! Baš ova legenda 
kao i već iznesene dostignuše vrhunac afekta, jer im je 
jaka primjesa nježnosti ženskog bića. 

A legenda o Bagavatu, moru i Zemlji! Kad ono 
Zemlja potonu u dubine abisičke, Bagavat riknu kao 
razjaren lav sa visine prestravljenog neba. Kao crna 
oluja preskoči on jednim skokom uzrujani uzduh i počne 
da po njuhu traži zakopanu Zemlju pa zaroni do dna 
velikih Voda. Tad Okeana počeše da muče nemile boli; 
on ocuti, da su mu bokovi izranjeni od svetoga pada 
pa raširivši duge ruke razderanih valova zaklikta bolno: 
» Gospode ! smiluj se bezdnu, koje je u smrtnoj borbi! 
Bagavat je još uvijek plivao pod valovima, kojima nema 
obala dok, plivajući ne ugleda Zemlju, gdje usred zele- 
noga morskoga rašća i pustoga gliba leži i još drhće. 
On je iznese iz dubine, a, dižući se iz vode, sav je 
od pjene sjao kao Sunce.!5) 


5. Pomorski kapetan i njegov brod. 


»Kapetan, koji je dugo brodio po nepostojanim 
oceanskim vodama, kaže knez od Monaka, osjeća za 
svoj brod nešto, što graniči sa nježnosti. Oni, dvoje, 
susretoše zajedno hiljade pogibli; zajedno se i povratiše 
kući. I kad ih, u poodmaklim godinama, slome oluje i 
učine nesposobnim za dalji rad; kad ih i rastave te 
jedan bude ležao u najudaljenijem dijelu luke, drugi će 
doći, pa i onemogao, svakog dana, da pohodi osaka- 
ćenu razvalinu, da osvježi svoje srce u uspomenama. Još 
mi je pred očima starac, kad ono upiraše oči, na obali 
u Lorient-u, u jednu lagju bez jarbula, s koje sve vri- 
jedno ponesoše i koju posvema zaboraviše. Tada on, 
možda, razmišljaše, kako je jednom ta lagja bila ponositi 
brod, po kojemu _se je razlijegao njegov glas pri zapo- 
vijedanju; možda se spominjaše kojega ostarijeg pomoć- 
nika, kako ga jednoga dana položi u mrtvački lijes i 
tiho spusti u more pred momčadi otkrite glave; valjda: 
mu se prikrade uspomena o predvečerju nekog nesretnog 
odlaska, kad se zajedno sa svojom družicom života, koju 
iza toga ostavi kod kuće, da ju veće nikada ne vidje, 
nasloni na stranu broda pa slušaše mornare, kako pje- 
Vaju vesele pjesme, što u srcima sretnoga para probu- 
Sjivaše, odjek njihova prvog mladovanja. DA, to je sigurno 
bilo i vidjeh starca posve osamljena, kako se odatle 


. Vraćaše kući još žalosniji i skršeniji.!5)“ 


6. Covjek u ciklonu na oceanu. 


Kad se lijepe crte koje oceanske jedrenjače odrazuju 

u plavetno-zelenim vodama naših luka, kad se njezini 
jarboli, uz sakupljena jedra i svu svoju napravu, milo- 
vidno prelamaju u izvraćenoj slici broda prema morskim 
dubinama, kad u onome dalekome, sjenatome odrazu 
pomorac čita cijelu povijest svojih nastojanja, patnja i 
uspjeha, kad u onom slatkom prelijevanju boja oko 
broda pri prividnom utrnuću dnevnoga svijetla razabire 
sve veselje, što ga čovjek doživi na onome sitnom drijevu, 
sve misli, koje on tada razvija slične .su svijetloj sijavici, 
koja izdaleka obasjava crte prolazna olujna oblaka iza 
sparna, tropskog dana. A ne izazovu li mu ovakove 
misli i sve slike o preturenim, izvanrednim olujama, koje 
ciklonima nazivljemo? Ovi ,neumoljivi gusari“ malo 
slična imaju na tvrdome kopnu. ,Mišje stanovništvo 
tvrdog kopna, kaže knez od Monaka, zloupotrebljava 
* ozbiljan smisao ovog imena, kad običnim olujama daje 
ime ciklona, koje od ovih posvema diferiraju i svojom 

> pojavom i svojim djelovanjem. Kad u našim evropskim 
zemljama oluja kida stabla u žilama i prebacuje zidine, 
to još nema ni izdaleka onu uništavajuću silu ciklona, 
što se razvije na oceanu i kakav se kaže u blizini onih 
mjesta, gdje ga prouzroče stalne prirodne sile; ,on ne 
poznaje baš nikakovih zapreka na svome putu pa bile 
to obale ili brda; nijesu u stanju, da slome njegovu 

otpornu moć.!')“ U takovim mislima stalno sine pred 
pomorčevim očima i neko drugo neobično svijetlo, koje 
ga elektrizira i dozivlje mu u pamet svu jačinu njegova 
razuma u svladanju i najžešćih prirodnih“ pojava. ,Da- 
nas se veselim, kaže prije citovani pisac, što su mi 
prigode brogjenja po moru dale te upoznam ove pri- 
rodne sile pa mi još pružile potrebito iskustvo, da takav 
jedan dogogjaj zdravo prosudim. Ipak se tužim na svoju 
nemoć što ne ću moći dostojno opisati takove silne 


: pojave.“)“ Pa i pomislite samo čovjeka u ciklonu na 
moru. Kad zatutnji ciklon nama nepoznatom žestinom, 
) p 


kad se valovi, u strahovitoj brzini, poput furija, nagone, 
prebacuju, sudaraju; razbijaju, izvijaju poput zmajeva 
razvaljenih ždrijela, kad izazivlju pustu buku, koja graniči 
sa žestokim detonacijama zadnjega odaziva pri propa- 
danju svijeta, kada nebeski svod požuti i obavije se 


žutom tamom, kad se napuni maglom bakrene boje, kad 


se po njemu progone olujni oblaci, crni, grozni, rasko- 
madani pa lete k6 aveti, pa se spuštaju sve niže i niže, 
kao da.će dotaknuti vrške jarbola, tada se "čini, da je 
i vjetar, i vodu, i oblake dovela smrt na zator čovjeka; 
to opet nije ona smrt, koja blagom rukom zaklopi vjeđe 
Svoje žrtve, to je ona zatornica, koja svoje žrtve najprije. 
udari na nevigjene i nečujne muke i tek im onda zadade 
smrtni udarac i baci ih na veliku košturnicu na morskom 
dnu, gdje se gomilaju neštala bića od vijekova, gdje 
čovječji ostaci iz svih perijoda njegove povijesti počivaju 
zajedno sa svim ostacima životinjskog i bilinskog carstva. 
U takovim časovima neki mrazni val projuri čovjekovim 
organima, što osjetila poremeti i jačinu zdrava sugjenja 


. umanji; tada se čovjeku pričini, kao da i sama priroda 


zabacuje svoje zakone o uzdržavanju života. A tek živa 
Oprečnost, gdje sjednestrane more ruši i obara sve, što 
mu dogje na dohvat, dok, zdrugestrane, na obližnjem 

kopnu, sunčevo se svijetlo osmješkuje smiješkom  gjuli- 
stana, a raspojasana priroda kaže sve ljepote majskoga 
svoga rascvata. Čini se, kao da će čovjek u tome mo- 
mentu, pod pritiskom brutalne sile, grčevito dignuti pest 
i doviknuti moru vječno zbogom. Ali nije tako. Bilo 
koja oluja na moru, ne može da porodi u čovjeku od- 
vratnost od mora. Baš u časovima najveće pogibli, kad 
čovjeku morski slap i vjetar zapale oči, a brod se čas 
propinje na brdo vala, k6 da će biti bačen u svemirske 
prostore, čas se opet udube u dno vala i nagje se pot- 


punoma megju vodenim zidovima najbjesnijega mora, baš - 


u tim časovima čovjek može da se prestraši od sile 
mora, ali mu i ne dolazi na pamet, :da se s njim raskrsti. 
Čovjekova duša i duša mora kao i duša cijele vasijone 
slijevaju se baš u tim najstrašnijim momentima u jednu 
jedinstvenu cjelinu plačnog lica stvari, koje tako bistro 
vidje. božanski Vergil i ovjekovječi u krilatici: ,,Sunt 
lacrimae rerum“. Čovjek, u onoj nedohitnosti neizmjer- 
noga mora, u vrtlogu oceanskoga bjesnila, zaboravi sama 
sebe i čuje“gotovo, kako je to čuo pjesnik de Lisle, 
kako stvari rone suze, kako Zemlja uzdiše i plače u 
pustome svemiru, koji takogjer plače i uzdiše, a ovaj 
plač i uzdisanje nazivlju ljudi olujom. Čovjek u takovim 
časovima zaboravi svoje patnje i uzme na sebe one 
zemljine kruglje, uzme one pustoga svemira. Čovjek, u 
ovome stadiju duševnome, nije veće osamljen crvić tvr- 
doga kopna; on je na moru, i baš u naj jačem momentu 
oluje, potpuni sastavni atom vasijone, u koju on prelazi 
kao u majčino krilo, gdje se ćuti ne svojim nego maj- 
činim, gdje se veselo žive, ali veselo i umire. U časo- 
vima nadnaravne pogibli, čovjekovo srce dobije drugi 
život, mnogo nježniji i mnogo bolji od prvoga. Pa kad 
se, iza prohujale oluje, opet razvedri, kad se opet pokaže 
žarko sunce u, tako reći, jačoj svjetlosti, pa kad se prije 

siloviti valovi sada pretvore u sitne talase, - koji. slatko 


ljube bokove broda i poljubac glasno odavaju u ritmič- 
kom opetivanju, kad zapad Sunca dade nove, neopisive 


divot-šare svoga spektruma, što se inače rijetko vidi za 
mirnih dana, čovjek namah zaboravi i prošle nevolje i 


prošle oluje; namah se podade slatkoj uspavanci mora 
i ljupkoj pjesmi, koju uglazbi vedra tropska noć, osvi- 
jetljena bezbrojem sitnih noktiluka, posvećena milinom 
neizmjerne vasijone. 


7. More i život. 


Pronicavi*Heleni drevne starine nazvaše more ocem 
svega života na našemu planetu; u njemu i vidješe uvje- 
tovanu egzistenciju svih organizama, što se kreću zemlji- 
nom površinom. Ova spoznaja rodi himnu, koju stari 
Helen sače moru od svih vrlina svoga uma i srca i dade 
je na svijetlo u onim dvjema epopejama, u kojima Ilion 
propade, a Itaka se podiže. Pa kako Helen da i ne 
opjeva svom umnom snagom onu ljepotu zemljine povr- 
šine, koju morem zovemo, kad ga je ovo rodilo, uzgojilo 
i do Olimpa dovelo. U moru Helen upozna svjetsku 
sirenu, koja ga nauči, kako da zaustavi bježeći hip lje- 
pote pa ga ovjekovječi urezom u mramoru i mjedi; tu 
on upozna i različnost svega stvorenoga u otvaranju 
čovječijem duhu neizmjernoga horizonta; u moru vidje 
on titansko srce na granici neba kao i impuls naj jače 


energije, inkarnovane opet u moru. More je bila ona 


umjetnička ruka, koja je tako sadjelala malu Heladu, da 
je ova izmijenila, u moralnome poretku, polove svijeta. 
U Grčkoj je čovječanstvo, najprije na svijetu, steklo 
svijest o samome sebi; ondje je čovjek, prviput na 
svijetu, potpuno zagospodovao sposobnostima, koje Tvo- 
rac u njega postavi; ondje prvom čovjek sinu čuvstvom 
svoga osobnog dostojanstva; ondje se je napokon zaža- 

rila luč, koja jošte rasvijetljuje Evropu i koju opet ova 


unosi u Novi Svijet i drevni Istok. Da, sav čovječji 


napredak, na bilo kojem polju, odnjihan je pod krilima 


i mirisom mora; sve je u čovječanstvu plod mora. 
oSvaki organizam za sebe je atom sunčeve prirode 


posebne svoje vrsti, za sebe je mala zvijezda vlastita 
svoga svijetla, u kojemu majka priroda uvjetova vidljivo 
održanje oblika života. Svijetljenje organizama općena je 


životna pojava, koja je probirom došla do raznovrsna 
izraza u uzdržavanju života, a stvara se u samim orga- 
nizmima. Ovaj veliki dar _vasijonog reda teško danas 
zamjećuje naše materijalno oko na tvrdome kopnu, a 
lahko na moru, koje je za sebe inkarnacija života. Na 


moru se lahko upozna, da je cijelo biljno, životinjsko i 


rudno carstvo Neptunove kraljevine prožeto jednim prin- 
cipom i to onim života; sve se na moru saglasuje u 
jednu himnu, aa ta je opet života. Oceanovi stvarajući 
valovi i struje pronose, u savezu sa. Eolovim dvorom, 
plodonosne impulse po cijeloj površini našega planeta, 
ili još veće, po neizmjernim: prostorijama svemira; tako 


čine život jedinstvenim po cijeloj vasijoni, prema jednom 


jedinstvenom zakonu, koji jedini ovom i vlada. Da, 
pjesma života našega mora pronosi se, putem oplogju- 
jućih valova u cijelu vasijonu i slaže se u potpuni akord 
vječnoga pijeva u slavu onoga jedinog zakona, koji, kao 
vrelo života, sklada i ljubavi, sije vasijonom životne klice; 


okoje na podesnom zemljištu, gdje ga našle i kad ga 


našle, klijaju bujnošću života; ovo ide od stoljeća u. 
Vijekove, bez početka i bez svršetka. 
Oceanske glasove dobre, velike, čiste, onaj njihov 


glasni lijet ljubavi životnih milina u starini se simbolovaše 


u sirenama, koje tako propjevaše na svim obalama, po 
Svim morima, na svakom brodu, u srcu svih pomoraca, 
u svim fantazijama i. mislima o moru. Danas čovječan- 


Lage 


stvo simbolizuje sve ove glasove u životnom impulsu, 


da se dovine. mora, na moru se upotpuni, usavrši i slije 
u onu životnu cjelinu kola života, koji ga čini sastavnim 
atomom svega svemirskog jedinstva. A ovo je i prirodno. : 
More je puno vječne mladosti, čara Danteova raja i 
uzvišene ljubavi njegove Beatrice, ima sve znakove živo- 
tnih osjećaja, duša je svega organizma i uz vrelo životne: 
sunčeve topline uvjetom je njihova opstanka. 

More kaže svoje životne poticaje u bezbroj načina, 
u milijunima varijanata; to je jedinstven organizam, koji 
pusti iz sebe tvrdo kopno tek kao otočje; ono ima 
potpune cirkulacijone uvjete života. Njegove su žile ku- 
cavice morske struje, koje sadrže u sebi nešto tajinstvena 


i tamna, ali u isto vrijeme i nešto veličanstvena; iZVOr 


im je u ekvatorijalnim predjelima, gdje je srce svjetskoga 
mora; odatle se ove silne rijeke Neptunove države, pune 
topline i tropske miline života, razilaze, poput zraka, na 
sve strane i noseći. život u sve predjele zemljine površine 
čine, da se osmiješe osmješkom života i oni krajevi, koje 


ledena kraljica ubroji u svoju krajinu. Najnapredniji i“ 


najkulturniji dio naše evropske domaje, svi sjevero-za- 
padni krajevi preko 50. paralela, pravim su darom 
,oceanske velerijeke“, kako nazva Maury Golfsku struju, 
tu ,kraljicu oluja“. Ona je pravi izvor života za naobra- 
ženu Evropu, a tako i jedan od najglavnijih, prirodnih 
faktora, koji su jako ubrzali razvoj ljudskog roda. Kolike 
li su silne misli inkorporirane u kolosalnim masama tople 
vode, što se sabraše u sredini Tihoga i Indijskoga oce- 
ana! Ovdje su, kaže Maury, plodna njedra mora; tu se 
sačiniše nebrojeni koraljni otoci u svim svojim oblicima 
koraljnoga porub-grebenja ili nasap-grebenja te atola ; 
tu se takogjer formiraše u silnim množinama i biseri. U 
ovim krajevima svaki sahat daje čitava jata živih bića, 
u broju bezbrojnih, a u raznovrsnosti beskrajnih. Naj- 






sjajnije kontraste u bojama razviše u ovim krajevima: 
morski stanovnici; tu je i njihov najsvečaniji skip. Pa 
' koliko drugih ljepota susrećemo s ovog gledišta u me- 
.hanizmu mora ekvatorijalnih predjela. Jako morsko srce 
kuca, štedra njedra kraljice mora bujno se nadimlju, a. 
prema toj pulsaciji i izdvojavanju životnih poriva sregjuju: 
se ne samo godišnje dobe, vjetrovi, kiše, naoblaka i 
grijanje sunčevih zraka nego i razvoj života, kulture kao: 
i rasprostiranje organizama. Tako iz ekvatorijalnih pre- 
djela, a usko s tim spojeno, i iz cijeloga svjetskoga 
mora, teče već od milijuna i milijuna godina neprekidno: 
3 silna rijeka snage, energije u svim smjerovima, u sve 
| z predjele naše Zemlje; tako dolazi na vidike velika drama. | 
= života, koja je počela na moru, a na njemu će sigurno 
( isvriti Da, iz mora je potekao sav život, što _se vidi. 
ona tvrdome kopnu; u njemu je i uvjetovan njegov dalji 
= opstanak. Ovo je već ustvrdio u pjesničkom zanosu 
veliki autor Faustovih nedokučivih težnja, a u starini 
Seneka kazavši: ,Kad bi sav svijet izgorio i plamen se 
= utrnuo, preostala .bi jedino voda u kojoj bi ležala klica 
novoga života“), 
Život u moru odvoji divnom vještinom  stvaraoca 
života i samostalnosti sve od, sunčevim zrakama, posve-: 
čenih morskih površina do studenih prostora oceanskoga 
dna. Čitave legije najčudnijih bića obitavaju u svim tim 
slojevima morske vodene mase; tu im je uvjetovana 
slačina života, probir napretka i bezbrižnost u sačekanju: 
smrti. Prirodno je, da svi ovi oblici raznobojnog i ra- 
znobličnog života ljube more onom ljubavi, koju orga- 
Nizmi na tvrdome kopnu ne poznaju, jer ih osuši zadah 
bijede. More je za svoje obitavaoce uvijek dobro, uvijek 
blago i tiho. Riječ o srditosti mora ima svoj smisao 
samo za tvrdokopneno stanovništvo; ovu ispoljuje more 
samo na svojoj površini. U ojačim dubinama, kamo je: 





=84— 
moguć pristup morskoj fauni, uz iznimke, vlada potpuna 
tišina u svoj nježnosti majčina okrilja. 

More se brine na osobit način za svoju djecu i ova 


ih očinska ljubav čini presretnima. Pa gdje ćete i naći. 


veće skrbi za svoj porod no kod _ mora? Ta ono mu 
nadoknadi i samo sunčevo svijetlo, koje ne prodire u 
veće i najveće dubine. Svoju djecu u velikim dubinama 
nadari more takovom samostalnosti, da im sunčeva snaga 
nije direktnim uvjetom životnoga održanja. Znanstveno 
ispitivanje života u morskim dubinama i na morskome 


dnu dovelo je svijetlu istinu na vidjelo da, i ako je . 


sunčevim zrakama rasvijetljena zemljina površina najvećim 
dijelom zavičaj živih bića, to ipak nije jedinim stanom. 
Tačnija ispitivanja mora dovedoše čovjeka do spoznaje, 
da i u morskim dubinama ima života i da se ovaj kaže 
sve do morskog dna. Štoviše, u velikim morskim  dubi- 
nama kao i na morskome dnu nagjoše se baš neobično 


čudnovati životinjski oblici; često prekrasnih boja, a to . 


sve tako ushiti prirodoslovce, da i uskliknu Wyville 
Thomson: ,Na morskom dnu leži obećana zemlja zo- 
ologal“ Ovo potvrdi Chun, kad ono reče, da bi pro- 
učavanje samo jedne ribe iz morskih dubina moglo 
ispuniti život vješta istraživaoca. 

U abisičkoj fauni mora naigjoše prirodnjaci i na 
takove životinje, koje imaju jako velike oči pa ih i 'na- 
zvaše ribama sa teleskopskim očima. Iz raznih kombi- 
nacija, kako da se protumači ova čudna igra prirode, 
dogje se napokon do pravoga zaključka, da, i ako 
sunčano svijetlo ne prodire u oveće morske dubine, to 
ipak na dnu dubokoga mora postoji još izvor posebnoga 
svijetla, a to su iste dubokomorske životinjice. 

. Životinjsko svijetljenje, u dubokim morskim  predje- 
lima, općena je pojava i jaka je, da dade, u ojačim 
skupinama, abisičkim krajevima pojav zelenkaste sumrač- 











ste 


one okolice. . Boja svijetlosti, što je daju dubokomorske 


ribe, često je prekrasna. Gdje je samo Licoteuthis dia- 


dema! Izmegju svega, što nam pružaju životinje iz mor- 


skih dubina u pogledu divnih boja, ne može se ni 
približno usporediti sa koloritom njegovih organa. Mislio 
bi, e je tijelo udareno u dijademu šarenih dragulja. 
Srednji očni organ sjaje modro poput ultramarina, dok 
postrani organi kažu sedefov sjaj; od' organa, na trbuš- 
noj strani, sjaju prednji rubin-crvenim sjajem, dok je kod 


stražnjih taj sjaj kao snijeg ili sedef; izuzet je srednji 


organ, koji pokazuje boju nebeskoga plavetnila. A gdje 
je dubokomorski stanovnik Malacosteus niger, što - ga 
susrećemo u fantastičkim djelima Jules Verne-a, kao 
pustolovnu abisičku ribu. S obje, strane glave naperio 
je po jednu svjetionicu, a od ovih prva sjaje zlato-žutim, 


4 a druga zelenkastim svijetlom. A razbojnička riba Sto- 


mias boa! Na donjoj strani glave, tijela i repa nanizao 
je nizove tačaka, koje milovidno svjetlucaju pa u mini- 
jaturi daju sliku električne rasvjete na vatrenjačama. More: 
je znalo, da ovu magičnu rasvjetu stavi i u igru najljep- 
ših prizora. S udivljenjem pripovijeda Milne Edwards o 
prizoru, što ga dade mreža, kad je bila istegnuta obnoć. 
iz morskih dubina. Mreža je bila puna dubokomorskih 
koralja, a ovi su davali divne efekte svijetla. Na mahove 
bi udarile zelenkaste zrake, da isto tako na mahove 
utrnu. Svijetlo je formalno hitilo gore, dole po koraljnim: 
granama i to u takovoj brzini i u takovome sjaju, da bi 


.se. moglo ugodno čitati kod te magične rasvjete. Kad 


se k ovoj slici pridruži na glasu morska zvijezda Bri- 
singa, koja svijetli veličanstvenim sjajem i koju tako 
nazvaše prema blistavom nakitu božice Freye, što ga sakri 
lopov Loki i pohrani u nedoglednim morskim dubinama, 
kud ćete ljepše slike iz kista Josipa Vernet-a?2) Ali u 
svemu iznesenome o svijetljenju ili fosforescenciji u moru 


vezani smo na motrenje pojedinih dubokomorskih živo- 
tinjica. Kako bi tek ,divotan morao biti pogled, kaže 
Gjurašin, što bi se pružio motriocu, kome bi bilo mo- 
guće gledati u ovim tamnim dubinama njihove sjajne 
stanovnike. Magične svijetle točke, u najdivnijim bojama 
duginim, približavale bi mu se sa svih strana, kao što 
se za tople i tamne ljetne noći približuju svijetle ivanjske 
krijesnice. Ali ovaj pojav nadvisivao bi onaj i svojom 
jakošću kao i raznolikošću boja. Kad bi nam bilo mo- 
guće ovo gledati, vidjeli bismo, da i one mračne nepri- 
jatne dubine imadu svojih dražesti i čara.“?!) | 

Što je oteščano u morskim dubinama, vrlo je olah- 
koćeno na morskoj razini, gdje bez ikakovih pote- 
škoća možemo da motrimo, uz druge krasne pojave mora, 
i svijetljenje na velikim kompleksima. Humboldt kaza, 
da fosforescencija na plavetnoj morskoj razini ide megju 
najkrasnije pojave prirode, kojima se čovjek uvijek divi 
pa ih motrio kroz čitave mjesece. 

Neptunove vatre ili svijetljenje u moru sastoji se u 
tome, da se morska razina po noći divno zakrijesi, sad 
kao velika, stalna svijetlost, sad opet kao prolazna i 
raskidana. Katkad se ovo svijetljenje pojavi u obliku 
podmorskoga sijevanja ili obična žarenja te osvijetljena 
luka; katkad ovo opet kaže kolosalne valove svijetla, 
koji hite strjelovitom brzinom na površini morskoj; često 
se ovi skupe u areje slične punome mjesecu, i mirno 
počivaju. Kad brod prolazi ovakovim predjelima, to mu 
se stvore s obje strane broda ognjene brazde; ako “je 
na kotače, to_ se ovi ospu bengalskom vatrom divnih 
učinaka, Ako je more uzburkano, to se čitavi ognjeni 
valovi prebacuju preko broda; u slučaju, da ovakovi valovi 
zahvate mornara, to ovaj ostane sav u vatri ali s tom 
razlikom, da ispod te vatre osjeti te mu je studeno. 
Boje svijetljenja na morskoj razini pokazuju sad bijelu, 


h De Ka: 


sad žutu dotično crvenu, modrikasto-bijelu te zelenkasto- 
- žutu-crvenu plamenu boju. Sve ovo magično vrcanje 
| iskrica stvaraju neke svjetlucave morske životinjice, koje 
#* dolaze u bezbroju pa spadaju u carstvo nevida kao 
 noktiluka, meduza, radijolarija, Venerina pasa i t. d. 


Južno-američki Ilanos i pampas uz brazilske selvas 







carstva. Osobita su spomena vrijedne alge, koje se hva- 

taju ili tvrdoga kamena dotično niču na morskome dnu 
1 stvaraju raznobojne morske predjele sa stabljikama 

tako razgranjenim i lisnatim, da mogu formirati osobito 
Ž obilnu vegetaciju u oblicima i kompleksima. Tako gigant- 
= ska Macrocystis pyrifera, u morima južne polutke, razvija 
Žž stabljiku, koja hiti u vis Eiffelova tornja; druge opet, 
| kao ogromna Nereocystis, dižu se uvis zvonika na Rialtu 
i nose rozete u premjeru do 20 metara. Lessonia fusce- 
scens sačini čitave podmorske šume u morima južnoga 
hemisfera. Florideje crvene i bijele te one ljubičaste boje, 
osobitim su uresom Neptunovih vrtova; ove često, uz 
drugo rašće daju od sebe i svijetlucanje, koje one same 
ne imaju nego ovo marno sabiru od danjega svijetla. 
> Ali što su Neptunove obilate bašće prema njegovim 
živim podanicima, koji u milijunima: vrve u svim krajevima 
njegove silne kraljevine. Počnite samo da nabrajate od 

(svi se ovi ističu najčudnovatijim oblicima i najraznolični- 
Jim bojama. Životni oblici morskih riba često zadovo- 
= ljavaju najestetičnije zahtjeve, a u krasoti boja često jako 
= nadilaze životinjsko carstvo na tvrdome kopnu. Reklo 
(bi se, kaže Kišpatić, da se je na neke ribe, osobito one 
Žarkoga podneblja, izlio sav sjaj najljepših dragulja i 
kovina ili kao da su se okupali u šarama duge. Spo- 
. Mmenimo samo ribu vatrenjaču, koja ide megju najljepše 
ribe Indijskoga oceana; navukla je na sebe odoru 






izmjenjuju se u moru u vrlo izrazitim oblicima biljnoga' 


> jednostanična planktona pa sve do grčnlandskog kita;: 


bama 

crvenkasto-smegje boje po kojoj se poredaše ružičaste 
pruge; k ovim se još pridružu tamne i crvene boje po 
perajicama i tvore najzanimljiviju. šaru. A što da tek 
kažemo o papigicama, koje se zaodjenuše u prekrasnu 
odoru ?. , Jutarnje rumenilo, kaže Kišpatić, združilo. se na 
njima sa rumenilom ružice i grimiza pa ustupilo još mjesta 
za ljubičastu, narančastu i bijelu šaru. U tropskim mo- 
rima, nastavlja isti pisac, žive ribe ljuskoperke, a na 
njima kao da su se sročile sve _najdražesnije boje juž- 
noga neba. Najkrasnije ptice i šareni leptiri južnoga 
svijeta ne mogu se s njima takmiti u ljepoti. One ukra- 
suju more, kao što ukrasuju kolibrići i rajčice šume, 
samo što je sjaj njihovih boja još ljepši i blistaviji, pa što 
se te boje regjaju u divnome skladu. Na tijelo kao da 
su prebacili odoru od čistoga zlata ili bistroga srebra, 
a tu odoru našarali pjegama, prugama ili prstenjem u 
modroj, azurnoj, grimiznoj ili baršunastoj boji. Tu se je 
slila divna modra boja morske pučine na nježne ljuske, 
a s njih odsijeva nježno rumenilo ružice i sve boje ne- 
beske duge. Umjetnik ne bi mogao odabrati čišćih i ljep- 
ših boja, ni zgodnije ih poredati, ni ljepšu šaru izvesti.??)“ 
Ali pomislite samo u moru nedogledne vrtove samih 
koralja u svim mogućim oblicima, što se dadu pomisliti; 
pa kad ono zasjaju u najkrasnijim. bojama i dadu viziju 


engleskoga parka, gdje se izmegju cvatućih grupa grmova - 


i šarenih nasada cvijeća vijugaju  puteljci, prekriveni 
pijeskom pa se čas sužuju izmegju visokih grmova, a 
čas se opet, na pogled širokih poljana, raširuju. ili svr- 
šavaju u sjenatu špilju. Nema pera niti kista, kaže 
Haeckel, da u potpunome sjaju iznese ovakove koraljne 
vrtove. I najkitniji tvrdokopneni predjeli nemeju što da 
rade sa ovakovim morskim predjelima, punim oblika i 


sjaja boja. Ovdje, ispod morske površine, u plavetnoj : 


morskoj dubini, sve je nagomilano šarolikim cvijećem, 














-raznovrsnijim oblicima životinjskoga carstva. 

a sve ovo gizdavo cvijeće sastoji se od živih koraljnih 
= životinjica. Površina koraljnih balvana nakićena je u ti- 


sućama milovidnim cvijetnim zvijezdama. Na odjelitim 
koraljnim stabljikama i granama usagjeni su cvjetići na 
cvjetiće. Velike, šarolike čaške tih cvjetića takogjer su 
koralji. Pa i same šarolike mahovine, što ispunjaju pro- 
store izmegju ovećih koraljnih tavana, sastoje se tako- 
gfer, kod tačnijeg ispitivanja istih, od milijuna koraljnih 
sitnih životinjica. Ovi divni koraljni vrtovi, koji nadilaze , 
bajni sjaj hesperidskih vrtova, vrve, usto, silnim i naj- 
K tome su 
ovdje, kaže Anonim u engleskom časopisu , The - Athe- 
naeum“, kontrasti u bojama nedokučivi. “Najživahnije 
zelenilo tu se mijenja sa smegjom i žutom bojom te 
purpurnim sjenama; sve je ovo opet pomiješano sa bli- 


= jedim crveno-smegjim do, u nijansama, najdubljeg pla- 


vetnila. Jasno-crvene, žute te: breskvaste nulipore  pre- 
krivaju izumrle mase, a kroz ove opet prodiru biserne 
površine retopora i drugih, odavajući uresna djela iz 
slonove kosti. U ovakovim Neptunovim vrtovima, na- 
stavlja isti Anonim, osobitog je sjaja i čisto bijeli pijesak 
morskoga dna; tamo se mogu vidjeti tamni klanci kao 
i' presvogjene špilje i nadvite klisure, a sve je prekriveno 
najbistrijom vodom, koja ovdje mirno kruži i igra se sa 
svijetlom i sjenom pa pruža pogledu rijetku ljepotu; ove 
se na bi poželjele jačima bilo u otmenosti oblika ili u 
sjaju i harmoniji boja. Sve opet ove ljepote, sve ovo 
djelovanje u 'moru, koje nadilazi najsjajnije ljudske gra- 
gjevine na tvrdome kopnu, izvagjaju one miljarde sitnih 
radnika, koji, puni života, rada i ljubavi, u svome mi- 


kroskopičnom biću, dižu brzo prema ognjenim plame- 


novima sunčevim nove krajeve koraljnih ostrva; ovi će, 
jednoga dana, izmiliti nad površinom morskom i zaze- ' 
lenit će se tropskim rastlinstvom. Mi možda i godino po 

prahu stare ljubavi njihovih pradjedova; oni, uza sve 
to, imaju za nas posmjeh života i preporuku potomcima, 
da i dalje dižu nove krajeve, koji će se jednom veseliti 
sunčevu svijetlu i životu, jer: 

»Zdravo more sretna ragja bića“. 

8. Na dubrovačkom moru. 





svijetla bez sumnje je Dubrovnik. Putnik iz Hrvatske, 
prošavši vatrenjačom Liburnijsko - dalmatinski kanao, u 
praskozorje dana ugleda Vratnik, vrata Koločepskoga 
kanala ili dubrovačkoga mora. Kako lagja sječe bistre 
humske vode ovoga našeg ostriška Helade, pogledu se 
otvara veličanstvena panorama. Kao norveški fjord, 
pun opojna mirisa i pijeva mora, stere se divotni rukav 


oceanski, što ga nazivljemo Koločepskim kanalom, na- 


kićen liljan-pjenama velebne  stihije, koja ga porodi. 
Tek da je zora zabijelila i ispod ognjena vela pokazala 
ružičasto lice na poljubac danu, svome vjereniku. Već 
se je i Sunce okupalo u ognjenim termama Istoka, pa 
eno se ragja nad Žarkovicom poviše Dubrovnika; meće 
čitave snopove svijetla na grad, koji u pramaljetnom 
uzduhu dimi, poliven biljurmom maglom. Starodrevni 
bedemi i urvine dubrovačke metropole, koja nošaše či- 
tavu jednu slobodu i civilizaciju, čitav jedan svijet, bes- 
konačnu mnogostrukost života, totalno shvaćanje ovoga 
u svim njegovim oblicima, simbolima, snažno i vezano 
- razabiranje povjesne zamršenosti iz koje opet proizlazi 
velika sinteza većeg poimanja opće evolucije, sakriveni 
su našemu oku; stoga se ovo baca na obližnji  tvrdo- 


Dalmacija je zemlja Sunca, a središte njezinoga 


o 


Magi o 


kopneni ostrižak naše rivijere i one začarane hridi, što 
strše iz mora; paše ono visoke crte dubrovačkih planina, 
taj posljednji uzdah hercegovačkog kamen-mora; one 
nam i kažu onaj snažan poljubac, što ga ovdje kopno 
dade moru i koji porodi Dubrovnik. Ona zlatna koprena, 
kojom Tvorac svijeta zaogrnu bivši teritorij dubrovačke 


skupnovlade, pri porodu Sunca i Dubrovnika, još je. 


jaka i kaže se u divnoj slici sve tamo do brda Srgja, 
koji je vidio vijekove kraljevskoga sjaja. ..... Čaru 
tvrdokopnoga rajskog kraja, na domaku dubrovačkih 
Neptunovih voda, suprostavlja se dijadem bezbroj ale- 
mova, koje Sunce prosu po dubrovačkome moru i oko 
Elafitskoga arhipelaga.?) Dubrovački otoci, k6 krstaške 
galije, razapetih jedara i uzdignutih vesala, plove tamo 
prema sinjoj pučini, žedni levantskih voda, pogleda Aje 
Sofije, sevastopolskih pripovijesti i buke Aleksandrova 
grada. | nehotice dozivlju u pamet vremena pirenejskoga 
viteza i saraćenskoga vesla kao i ona Gottfrieda Bouil- 
lonskoga, Visconti-a, Hajredina Barbarosse, De Stefani-a, 
Bune-a, Pracata, kralja Renata, posljednjeg trubadura, 
Karla V.-i španjolskih Filipa, Sigmunda, Ljudevita XV., 
Kromvela, Gundulića, Vetranića i teško kažnjene Zlatke, 
lopudske sirotice.?“) 

U ovoj veličanstvenoj panorami rajske miline eto 
još i blagog zefira pramaljetne slačine, koji se nježno 
igra sa valovima mirisa, što ga daju pelin, rusmarin, bor, 
pinj, lovorika, maslina, ruža, trstika, akacija, čempres, 
oleandra, lemun, naranča, kamforovo drvo i kaktusov 
cvijet. Bijele dvore trstenjskih voda orlovski su natkrilili 
veličanstveni platani. Vilinske sunčanice Soderini-a, gro- 
fova Tuheljskih i ostalog izabrana cvijeta iz ljudskog 
društva u ovim krajevima veće nema.?) Ali uza svu smrt 
onoga velikoga, :što stavljaše Dubrovčane o bok Cidovim 
potomcima i bijelim liljanima Ljudevita XIV., mir i pro- 

















SPALE 


ljetna mladost neba, mora i kraja, k6 da su značajnom 
oznakom ovoga dubrovačkog kanala. Pjesma neba i 
mora, koju ovdje treba da čuje uho, raskoš mora, koju 
treba da gleda oko, Chopinova je veličanstvena kompo- 
ozicija, koja prelazi u viteški smisao i povjesnu bol Po- 
ljaka kao i duboke porive i graciju naj jače originalnosti. 


sanje neba, osmijeh osobite dražesti zvijezda i žarki, 
= životni pogledi Sunca, natkriljuju ovaj vilinski kraj nekom 
> nerazumljivom ali slavnom radosti. Sve zajedno ko da 
| posreduje u hvalospjevu, što ga biljurno zelenilo mora 
S diže prema biljurnoj modrini neba i svevišnjemu  prije- 
> stolju vječne Riječi. Našoj se duši i nehotice  izvijaju 
= krasni Mažuranićevi stihovi: 
.- *:»Crkva mu je divno podnebesje, 

Oltar časni brdo i dolina, 

Tamjan miris, što se k nebu diže 

Iz cvijeta i iz bijela svjeta 

I iz krvi za krst prolivene“. 


Poezija dubina i ljepota dna, drhtanje uzduha i plam- 


ii dia ako jejniotu 


ou ijem > 


9. U Gružu. 


U Gružu stane putnik prviput nogom na zemljište 
nekadanjega evropskoga raja; on je u pozorištu nekada 
punu života, rada, vreve, ushita, dobiti i napretka. Ono 
nešto osobita, što ne možemo da izrečemo, a ipak- du- 
boko ćutimo, neki osobiti milieu, one duboke usjeke u 
kopnu i oni uzvisi nad morem, izmjena tropskog: rašća 
sa pustom crveno-žutom hridi, jasnoća mora i divotna 
vedrina neba, polijevaju nas ovdje nekim nježnim stanjem 
i nadahnućem. Ako putnik ogleda Gruž sa našim nove- 
listom Vodopićem, to će uočiti, ,sa sjevera brdo Srgj, 
koje, opuzajući put zapada, svršuje s Nuncijatom; sa 
juga Hladnica, Petka velika i mala s brežuljcima Krva- 
vog brda i Babina-kuka grle u svome kutu ovo mirno 
pristanište dubrovačkijeh brodova. Kitno borje, viti 
čempres, pitoma maslina rese vrhe i skuta okolnijeh 
glavica. Sdesne i lijeve; uzduž igala, podižu se kuće 
marljivih stanovnika; more tiho podnožje im je zrcalo 
u kojemu, kako vile nad jezerom, odsijevaju njihove slike 
prevraćene, i, pazeći ih noćno, po mjesecu, reko bi, da 
ti se prekazuje ono podvodeno selo,“ stan čarobni pje- 
sničkijeh vila. Sjemo i tamo, kako labudovi megju utvi- 
cama, gospodske polače, ljetno plandovanje dubrovačke 
vlastele, tjeme k' nebu podižu, a sjenu u more upuštaju 







skog dvora. Tu je prostrana tarasa, 


ZU 


tako, da sve ovo, smiješano sa osjenom dublja Petke i 


E glavica, ne znaš što ti je milije gledati, ili istiniti prizor: 


na suhu, ili bjeguću mu sjenu u moru“. Dobro je onda 
i napisao u svojim zapamćenjima maršal Marmont, ne- 
umni ubojica dubrovačke slobode i dubrovački herceg 
(duc de Raguse), da mašta ne može te zamisli savrše- 
nijeg mjesta pri moru; ovo potvrdiše Yriarte i No& ka- 
zavši, da ovdje priroda sva unaokolo podsjeća putnika. 
na klisure :,Monte Carlo“ i na ponositi prosjek Monaka 
te da je ovaj kut sličan glasovitoj obali Sorenta ili ne 
manje hvaljenoj Rivijeri Ligurskoga mora. Modrić je 
spretno sakupio sve ove pohvale u rukovet cvijeća pa 


= nazvao grušku luku, tu čarobnu panoramu, ,milovidnim 


krajem“, koji pri zapadu sunca i žurbom u svojoj luci 
daje slike Josipa Vernet-a. 

O što dandanas najvećma zapinje oko ann 
to su prekrasni ljetnikovci stare dubrovačke vlastele 
sa divnim vrtovima. Megju ovima treba osobito .spomenuti 
vilu ylasteoske porodice Gjorgjića, sjajno djelo početka 
XVI. stoljeća. Ovdje divni polet graditelja ispolji u pot- 
punoj jačini: u skulpturskim radnjama i arkadama, koje 
u ljepoti zaostaju samo za onim dubrovačkoga knežev- 
s koje oko paše 
cijelu luku; tu je i ribnjak, koji je prije bio spojen 
s otvorenim morem pa su lagje, zvane šijonice, direktno: 


. ulazile iz luke u park. Dubrovčani su i u ovome imito- 


vali Mlečane. Perivoj je pun čempresa, kakove susrećemo 
u drevnoj Heladi.. Kažu da je štrop velike dvorane u 
ovoj vili naslikao neumrli Tizian, koji je uistinu mnogo 
radio u Dubrovniku. Druga vila, koja zaslužuje osobitu 
pažnju, jest ona Antuna Sorga, poslije vlasništvo Pucića4 
pa Gradića. To je takogjer otmena gragjevina XVI, sto- 


ljeća; potpun tip dubrovačkog  vlasteoskog zaseoka. 


Sjajni i veliki gotički balkoni skladno harmonizuju sa. 


NE: 


lijepom kapelicom i škropionicom renesansnog a 
pa sa tarasom, što se nadvila poviše kolnog puta i koja 
nekada primaše pozlaćene šijonice. Na ovoj S IE 
odigrava treći dio Vojnovićeve: »Dubrovačke tri .. 
Ova tarasa bijaše vrlo znamenito ročište dubrovački 

humanista za: svijetlih toplih dana. Tu je Orsat (Medo) 
Pucić pjevao svoju ,Cvijetu“ i druge lirske nE a 
brat mu Niko Veliki razgovarao se sa Platonom a0 
Platon sa Sokratom. Isplavljeni liljani grba a: djevieom 
koja drži razvito ponosno geslo: » Humilitas , mnogo i 
mnogo govore. Ova vila sa tarasom znamenita je _1 : 
povijesti ustanka Dubrovčana proti Francuzima 9. pro 


sinca 1813. 


10. Na Boninovu. 


Put od Gruža do Dubrovnika kaže tramvaj, koji 
teče od gruške željezničke stanice do Pila, podgragja 


grada Dubrovnika. Ovaj put bi usječen od Marmont-a 


u dolomitnoj zoni, koja ovdje ide u širinu od jedno !/2 
km. Cesta vodi spočetka izmegju ljetnikovaca novijega 
vremena i oku je sakriveno čarobno plavetnilo mora. Ali 
kad dohvatimo Boninovo eto se u jedan tren otvara 
našemu oku veličanstvena panorama, kakovu jedva daju 


vrlo uspjele marine slikara Dubrovčanina Vilenika ; teško. 


je može da zamisli pjesnička mašta silne jačine. Do 
posljednje crte horizonta proteglo se sinje more, na- 


čičkano sitnim valovima, koje diže blagi zefir pramaljetne ' 


miline. Ali i tamo na obzorju, gdje plavetnilo mora 
prelazi u slatki zagrljaj sa biljurnosti neba, nema one 
oštre crte, što bismo je inače naslutili na tvrdom kopnu. 
U duhu već predvigjamo, da se veličanstvena stihija, što 
se morem zove, probija i dalje do Tacitove, Danteove. 
i Petrarkine domaje, kao i one Solona, Platona, Aristo- 
tela, Talesa, božanskog Golgotskog Mučenika, Klaudija 
Ptolomeja, Eratostena i sv. Avgustina. U daljini se ljulja 


tamna silhueta jedrenjače, koja dolazi iz zemlje zlatnog 


runa, a rtovi Gospe od Milosrgja i rtovi Danača i divnog 
ostriška_Helade Lokruma, djelomično uokviruju sliku, 


o) 


Pa 


kako bi to n. pr. učinio Tizian; to ide tako blago i 


koliko je dosta, da presjeku jednoličnost pučine, a da 


ioj ne otmu opojnost beskrajne pjesme, koju srebrni 
valovi pjevaju svojom ljepotom i svojim ritmom u naj- 
većem glasu, za vrijeme velikih oluja, kao i u sitnom 
šumljenju, za vrijeme zamišljenih tišina. Sunce je poskočilo 
dobar dio kopalja i njegovi vatreni konji ognjevito hite 
po nebeskome svodu. Njegove zrake uprav probadaju 
jadranske vode, koje u srebrnim vrucima titraju prema 


velikome svijetlu; želja ih, da ga dohvate, jer je dar. 


Tvorca sveopćega reda. Od divnog sjaja prostrt srebrni 


sag po nedohitnoj pučini, teče tamo do našega Dubrov- 
nika, kojemu Helios udari oko glave kraljevski sjajni 


dijadem, a plavetni Jadran položi pred noge miljarde 
alem-iskrica. Crveno-žuto urvinsko kamenje, što se desno 
od puta ruši u jaz prema debelome moru, pokrile su 
krajem agave, koje se kažu u posmijehu rascvata. Slične 
su višegranim svijetnjacima, koje nose ponosni svodovi 
Bramantove bazilike ili one bivše jadranske kraljice, koja 
se za života privjenčavaše sa Bučintora sa Jadranom, 
koji kao i Okean, ne poznaje ljudski jaram. S agavama 
se vilinski hvataju u kolo palme, opuncije, bori, busovi 
masline.i bajami. Takogier lijevo od puta buji po vilama 
sa tarasama jednako tropsko rašće uz bezočno crvenilo 
leandrina cvijeta pa ljubdrage i biljurne odrine sa gro- 
zdovima krivalje. Megju rečenim vilama privlači našu 
pažnju visoka palača sa vrtom, koja je skrivala u svojim 
»saločama“ sjaj kneginje Tarakanove, nesretne suparnice 


“Katarine II. i jadne žrtve Katarininog ljubimca Orlova. 


Sav ovaj vilinski kraj, u potpunoj svojoj slici, podsjeća 
na južno-italske obale; cijeli put ima sličnosti sa onim 


od Vico-a do Sorenta. 





11. Dubrovački arhitektonski spomenici. 
Opći pogledi. 


Dubrovnik broji vrijeme od početka VII. stoljeća 


= poHr. U burnome ciklonu, za velike seobe naroda, 


udariše mu temelje (614) bjegunci iz razorenih gradova 


i municipija rimske Dalmacije kao Epidaurum-a, Salonae, 
 Rhizinium-a i dr. Ovi ostaci Helade i Rima iznesoše iz 
> destruktivne provale avarsko-slovenske najezde samo živu 
= glavu. Njihovi pradjedovski gradovi i varoši sa svim 


spomenicima genijalnosti i jačine popadoše u prah i > 
bijahu smrvljeni. Kako za balkansku povijest traje stari 


vijek sve do smrti vizantijskoga ćesara Mavrikija (602), 


kada je bila i pokopana klasična starina na Balkanskome 


= poluostrvu, to je Dubrovnik potpunoma čedo srednjega 


vijeka. On ne gleda sa svjetsko-povjesnih brežuljaka na 
vijekovne slavne razvaline klasične starine, kao Rim; 


nije se mogao posvema inkarnovati ni s morem, bez 


bojazni sa tvrdog kopna, kao Mleci. Geografija pogo- 


' dovaše grad Romula, Grakha i Avgusta kao i onaj 
X Orseola, Badočra i Venier4, da se prostrano ražviju u 
velike gradove i u toj veličini, više-manje, ostanu. Sve 
Ovo uskrati sudbina Dubrovniku pa ga stisnu na golu 
o krši usku podinu strmog brda Srgja. K tome geogra- 


an 


fija ne prištedi Dubrovniku ni teške seizmičke udarce, 
koji povišeputa, preobličivahu njegovo lice. Sve ovo, 
zajedno sa zatornim epidemijama, silama varvarske na- 
jezde i podmuklim napadajima lagunskoga krilatoga lava, 
učini, da se Dubrovnik silno stegnu, da naumice ne uz- 
letje u visine, gdje lako udari grom, i da se proračunano 
ograniči u svemu, samo. da sačuva slobodu. Tako, ako 
promotrimo Dubrovnik sa tvrgjave Minčete u perspek- 
tivi ptičijeg lijeta, kako to Goethe najprije običavaše 
motriti gradove, učinit će nam se u gradu sve tijesno 
ali u cjelini estetično, sve maleno ali u cjelini. veliko, 
sve ograničeno ali u cjelini impozantno. 

Dubrovnik u punome pogledu daje na vidike dvije 
činjenice vrlo važne za tumačenje dubrovačke povijesti 
bilo na kojem polju: daje svoju geografijsku poziciju i 
karaktet svojih stanovnika. Zemljopisni smještaj Dubrov- 
nika kao i oni grčeviti isponi tla, one rumenkaste i sive 
litice ispod njegovih bedema, tako se usko spojiše sa 
dubrovačkim karakterom, bilo u kojem pogledu, da nešto 
takova ne nagjosmo u povjesnici. Osamljeno dubrovačko 
ostrvo pa poluostrvo, na kojemu nikoše prvi dubrovački 
stanovi, ljubi poprviput, sve tamo od Kvarnera, otvoreno 
more. Flora i fauna na njemu je gotovo isključena pa 
nema da pruži pridošlim bjeguncima do biljurne ljepote 
neba, sunčeva sjajna dijadema svjetlosti, miljarde alem- 
iskrica plavetnog Jadrana i naj jačeg horizonta. Nevolja 
nagna prve Dubrovčane, da presuše morski rukavac, što 
je tekao današnjim strađunom i zahvate svojim bedemi- 
ma dio donje strane brda sv. Srgja. Ovako se Dubrov- 
nik, koji zgodno nazvaše ,kamenim brodom“, priveza 
uz balkansko kopno; u isti mah imaše da oćuti krutu 
ruku novog zahumsko - travunjskog stanovništva, koje 
hajdukovaše po obroncima Srgja. Tako jedino more po- 
kazivaše Dubrovčanima, na izmjeniče, i blago i srdito 


_ 










Kone 


lice. Ovo im i bijaše jedinim boljim prijateljem i oni 
mu se predadoše svom svojom dušom. Ali oni narodi, 
dotično plemenski ogranci i pojedinci, koji crpe moć i 


snagu iz mora, najlakše padu u oblast mora. K moru 


ih pritegne neka atraktivna sila i što crpe veću jakost 
iz ovoga to sve više gube moć na kopnu. Na svrhu im 
se dogodi, da na tvrdoj površini planeta izgube sav upliv 
i postanu slični brodu, kojemu je more sve, a kopno 


treba samo kao zgodno sidrište ili pristanište. 


Ovo je Dubrovnik u pravome smislu riječi; potpuna 
krstaška galija razvijenih jedara i uzdignutih vesala, uvijek 


spremna da zajedri put Levanta, kako to kaže oštar kljun 


ove gradske jedrenjače na utvrdi Revelinu. Tri velika 
jarbola snažne dubrovačke lagje kažu tri gradska zvo- 
nika; zapovjednički toranj sačinjava veličanstvena kupola 
stolne crkve. Uzdignuta vesla vide se u osučnome broju 
kula, što se nanizaše i sdesne i lijeve dubrovačke grad- 
ske galije. Kula Minčeta na ovoj »kamenoj jedrenjači“, : 
to je uzdignuta krma veličanstvenog vašela ,Le St. Phi- 
lippe“ iz kolbertinske epohe. Dubrovačka »kamen-jedre- 
njača“ bijaše u isto vrijeme uregjena i u ratne kao i 
trgovačke poslove; služaše i za prenos dobara kao i za 
obranu. Ali za svaku sigurnost, dubrovački oci podigoše 
u obranu svoje ,galije“ i silni Gibraltar u obliku tvrgjave 


= Sv. Lovrjenca; ova imaše da brani dubrovačku lagju 


proti svim napadajima sa strane krme, gdje su udarci 
najteži. 

Prema svemu rečenome, lahko se je domisliti, da je 
Dubrovnik bio uregjen na način, kako se to uregjuju 
lagje, gdje je sve stisnuto i strogo u prostoru odmjereno. 
Po sebi dolazi zaključak, da je u Dubrovniku falilo po- 
 trebita temelja, te se razvije graditeljstvo u smislu, kako 
mi to dandanas shvaćamo. Kako će se razviti monu- 


: mentalizam i harmoničan raspored u velikome stilu, kada 


Cvjetković: Estetska Oceanografija. 

se na sve strane treba boriti s oskudicom u prostoru. 
Što se imalo malo prostora i što je ovaj bio tako dra- 
gocjen, dubrovačke se kuće jako dizahu u visinu i bijahu 
vrlo nablizu stisnute. Ali nemili potresi, što zatekoše 
Dubrovnik u više navrataka, a najkobnije g. 1667, po- 
učiše Dubrovčane, da je gradnja u visinu vrlo pogibeljna; 
ovo gorko poučenje i izvede veliku monotoniju i oniskost 
dubrovačke Place Kralja Petra _ pri novoj izgradnji 
Dubrovnika u XVII. stoljeću; baš protivno duhu izvedbe 
monumentalnih gragjevina na Canale Grande u Mlecima. 
Spomenuta monotonija ne karakteriše samo dubrovačku 
Placu Kralja Petra nego i sve ostale strane grada; 
tek amo-tamo poiskočila koja palača u jače visine, kao 
ona Bizzarro, Sorgo, biskupska palača i dr., nekako 
čudno stoje i još čudnije pričaju, koliko je bilo u Du- 
brovniku silna straha od potresa, a malo odvažnosti, da 
se prkosi tektonskim drmajima naše obale. 

. Za razvoj arhitektonike u Dubrovniku kao i drugih 
umjetnosti, dosta je bio mjerodavan i karakter dubro- 
vačkog pučanstva u vrijeme republike. Dubrovčani bija- 
hu pomorci i trgovci; sve otkad podigoše gradske be- 
deme pa do pada slobode ne ostavi ih borba i to ljuta 
borba o materijalnu kulturu. Trgovačko-pomorski karak- 
ter dubrovačkog pučanstva izvede veliki konservativizam, 
a ovaj zajedno s vječnom zebnjom, da se ne izgubi 
mali ostrižak zemlje, koji bješe zalogom slobode, ubije 
već zarana u Dubrovčanima onaj polet, koji kroz sve 
zapreke leti do vrletnih visina i stvara nesravnjiva djela 


arkitektonike i pikture. U Dubrovniku je mjerodavan sa- , 


mo gospodarstveno-politički razbor i nema mjesta vrletnim 
poletima. Već je rečeno, da prvotno stanovništvo grada 
Dubrovnika sačinjavahu bjegunci iz razorenih gradova i 
varoši rimske Dalmacije. Ovi se hvaljahu svojim kvirit- 
skim podrijetlom te općijahu megju sobom kao pares 


Nisi 


cum paribus. Po vremenu, pribiše se k dubrovačko- 
- romanskome žiteljstvu i slovenski naseljenici iz zalegja ; 
ovi već tražijahu u romanskome gradu, da pokažu svoj 
rodoslov tamo gdjegod sa kojeg od sedam rimskih 
brežuljaka. Rasni antagonizam i romanski ponos ovome 
se suprostavi najžešće. Suprotnosti i navedoše stare Du- 
Ć brovčane, da stvore zajednicu dobara i aristokratski 
ustav u vladanju; sve bijaše svedeno u takove stalne i 
skupne forme, da je kolektivnost ubila individualnost. 
= Kolektivnost izvede jednoličnost. Ova, provedena u in- 
= teresima i vladanju, morala je odskočiti i u vanjskome 
istupu dubrovačkih gragjana bilo to u osobnom ili skup- 
nom pogledu. A tako je i bilo. 

Već pojedina ognjišta prvih Dubrovčana bijahu vrlo: 
malena, kako to bijaše i u starom Rimu te Ateni. 
4 Dubrovčani su, kao i stari Heleni te Rimljani, naj- 
= veći dio dana provodili na trgu, ribanju i lovu ili se za 
više vremena odalečivahu od doma u trgovačkim i drugim 
poslovima. Ovo dovagjaše Dubrovčane, da nijesu osjećali 
potrebu prostranog i posve komodnog doma; ovo učini, 
da i u kasnijim vremenima, kada je veća kultura izazi- 
= vala i veće životne potrebe i u pogledu domova, nije 
= došlo do onih velikih vlasteoskih dvorova, koji u nekim 
. predjelima, i u sredini mirna gradskog života, održaše 
karakter utvrde. Što imamo monumentalnih zgrada u 
. Dubrovniku, to su gotovo isključivo državne *+palače pa - 
utvrde dotično hfamovi i česme. Kako se može odmah 
Zaključiti, stari su Dubrovčani više cijenili opće dobro 
nego dobro pojedinca pa su bili zadovoljni, da se dr- 
Žava diči veličajnim javnim zgradama i hramovima, a 
Nijesu toliko marili za svoje stanove. Ima doista i u 
Ovome nekoliko iznimaka, kako već spomenusmo; ali 
Sve ovo nekako čudno izgleda i već kaže, da stari Du- 
brovčanin nije trpio one pojedinačke renesansne potrage 

za slavom. Ovo i učini, da je stari Dubrovnik podigao: 
samo jedan spomenik u pravome smislu riječi; ovo ne 
učini toliko u personalnu slavu Miha Pracata koliko za 
stvar, kojoj on služaše. Uopće rečeno, cijela izgradnja 
Dubrovnika i udareni pečat njegova stanovništva bijaše 
što više dotjeran u stanje kazaljka na uri. Ove su tre- 
bale da se vrte i jedino rade za dvije stvari, a to je 
održava i vjera; sve se drugo moralo zatomiti dotično 
ugušiti. Tako Dubrovnik, uza sve silno bogatstvo, što za 
imagjaše;-nije nikada uživao materijalna dobra onako 
materijalno, kako je to bilo u Mlecima i kako nam to 
iznesoše mletački slikari i najbolji mletački povjesničar 
Molmenti. Dubrovački senat budno gledaše, da se u 
Dubrovniku ne udome mekoputnost Ž ubitačna raskoš. 
Tako, dok su Mleci već u srednjemu vijeku uživali glas 
najraskalašenijega grada u Italiji, jer je zbilja znao Lo 
istočni sjaj sa zapadnom pohotom, dotle je Dubrovni 
odvajao svojim špartanskim životom. Ovo i učini, da se 
u Dubrovniku ne razviše one umjetnosti, koje podižu 
veselje života, a to je pozorište, muzika, parada, slikar- 
i dekoracija. j | 
ske JE je Hram slika Dubrovnika jedinstvena, 
monotona, a u toj monotoniji jedino odvajaju javne 
zgrade i bedemi, ali ne izdaleka nego izbliza. 








Dvor. 


Iz velebna pijeva mora i njegova topla zagrljaja sa 
Proljetnom zamisli Zemlje, iz životvorne snage, što dolazi 
S visoka i ljudske energije, što je daje naš planet pa 
sunčeve borbe sa ostacima zimskih oblačina pri nastupu 
pramaljeća, rodi se dubrovački paladij slobode, knežev 
dvor, svjedok i simbol velike dubrovačke prosvjetne i 
državne radnje. Putnici ga  okrstiše čudom harmonije, 
ljepote i veličine, a povjesničari Paladinim stanom mu- 
drosti, trajnosti i postojanosti. Dan, što ga vidje Du- 
= brovnik pri svršenom djelu kneževskoga dvora, ne vidje 
Zemlja pri porodu Venere iz rascvalih draži morskih 
talasa, ne vidje ih Pan u brdima alemova. Pa tko ku- 
movaše našemu dvoru? Porod mu blagoslivljahu helen- 
ske i latinske muze i blagi zamah krila vizantijskoga 
“genija; njima se u daljim preporogjajima dvora pridru- 
o žiše i slovenske vile uz posmjeh italskih nimfa pa čar 
renesansnih odjeka Michelozovih vremena i snažni po- 
gledi Onofrijevih i Orsinijevih genijalnih zamaha. Za- 
Padna i istočna kultura, koje se na dubrovačkome teri- 
toriju sastaše, izmiješaše, preliše i stopiše, ostavljene od 
oSvojih olimpijskih i kapitolinskih bogova, nanovo se 
rascvaše na dubrovačkoj blagoslovenoj grudi u duhu 
kršćanstva i najžilavijeg napretka. Baš iz otočišta ovih 


dviju kultura izvinu se dubrovački dvor, pun aristokrat: 
sko-arhitektonske otmenosti te zdrave gotsko-vizantijsko- 
renesansne tradicije. Nikoje čudo što se ovo najintere- 
santnije gragjevno djelo, a po svome prvome temelju, i 
jedno od najstarijih dubrovačkih arhitektonskih spome- 
nika, svojim, i ako dalekim izgledom, početkom i odre- 
gjenosti, kaže u istoj šari razlivene aureole života kao i 
djelo Ivana Bon-a te njegove djece u residenciji lagun- 
ske kraljice ili divnome Palazzo ducale. lako je sličnost 
ovih dviju državnih palača, na sublizu dvjema krajevima 
Jadranskoga mora, dosta daleka, iako dubrovački dvor 
u pogledu prostora i veličine jako zastaje za duždevim 
dvorom, to ipak povjesničar Freeman nije ni za čas u 
sumnji, da dubrovačku državnu palaču usporedi sa onom 
bivše ,kraljice mora“. Palača dubrovačke vlade ravna je 
onoj duždeve residencije i mletačkih pronicavih vijeća 
na Rivoaltu u otmenome ukusu i plemenitim, harmo- 
ničnim formama stila. Štoviše, kaže Freeman, kad bi se 
arkadi dubrovačkoga dvora dala velika protega i položaj 
duždeve palače, on bi bio veličanstveniji i krasniji od 
nje. Ovo je ono, što osobito odvaja dubrovački dvor i 
daje mu prvo mjesto megju svima gragjevinama na is 


točnim jadranskim obalama, a potekoše iz vremena po- 


slije seobe naroda. 

Povijest dubrovačkoga kneževskog dvora usko je 
srasla sa onom dubrovačke skupnovlade. U istom času, 
kad Dubrovnik oćuti potrebu, da razmakne zidine prvog 
temelja na dubrovačkome poluostrvu pa raširi svoju 
oblast i po tvrdokopnom dijelu -BBalkanskoga poluotoka, 
rodi se u njegovoj zamisli i dvor, kao sijelo obrane du- 
brovačke slobode, stan. mudre državne misli, impuls u 
ekspanzivnom djelovanju pa biljeg, da se tu Rim nad- 
živio, Vizant prelio i Atena inkarnovala. I tako na mjestu 
današnjeg gotsko-ranorenesansnog arhitektonskog djela 









Onofrija di La Cave, Michelozza i Orsini-a podiže se u 
XII. stoljeću palača-tvrgjava, latinski zvana »caste'lum“, 
»castrum“ ili ,palatium regiminis“, a sve na zemljištu, 
što ga Dubrovčani dobiše od presušenog morskog ru- 
kava. Dubrovačka tvrgjava-palača bijaše nadvijena s bo- 
kova dvjema kulama pa utvrgjena bastijonima. U vrijeme 
kad Dubrovnik bijaše pod mletačkim vrhovništvom 
(1205—1358) spominje se dubrovački dvor i kao pala- 
tium domini comitis i kao castellum dakle kao sjedište 
dubrovačkog kneza i državnih vijeća te gradske posade. 
Prizemni dijelovi dvora služahu dijelom kao arsenal, 
oružana a dijelom kao tamnica i mjesto za torturu. 

Već u XIV. stoljeću dubrovački dvor ne odgovaraše 
zahtjevima kao državna palača; god. 1349 poče se mi- 
sliti o preinakama. Tako navedene godine, a početkom 
oktobra, prihvati dubrovačko veliko vijeće, da se dvo- 
rana stare palače, u kojoj ima stan i knez, preinači i 
dovede u jaču visinu. Ima biti da sve preinake u prvome 
dubrovačkome dvoru malo odgovarahu sve to vrućoj 
Potrebi jačih prostora, jer stari castellum sa svojim ku- 
lama, dvoranom za državna vijeća, kapelom sv. Marka 
itd. ustupi mjesto gradnji nove državne palače od 1388 
do 1421. Od stare zgrade ostade samo prizemlje, gale- 
rija (avlija) ili loggia sa stupovima i lukovima pa dvo- 
rište sa malom skalom na desnoj strani ulaza. | ova 
nova palača bijaše nadvijena s obje strane kulama-stra- 
Žarnicama pa služaše: kao kneževo prebivalište, mjesto 
vijećanja državnih zborova te arsenal i tamnice. 

Ne odvaljaše se ni dva decenija, kad ponovljeni 
dubrovački dvor zadesi teška katastrofa uslijed eksplo- 
zije praha u oružarnici; tada izgorje do temelja. To je 
bilo 10. avgusta 1435. Već dan kasnije zaključi dubro- 


vačka vlada, da se dvor što veličanstvenije iz temelja 


podigne, a svu radnju povjeri arhitektu Onofriju Gior- 


dano di La Cava iz Napulja. Ovaj sretno izvede svoje 
gragjevno djelo do g. 1442. Doista sve radnje u novoj 
dubrovačkoj palači ne bijahu gotove. U daljim godinama 
izvele su se još omanje radnje na državnoj palači; oso- 
bita je spomena vrijedna česma u dvorištu novo-sagra- 
gjene državne palače, koju uzme u radnju 1452 Vladi- 
slav Bogojević, zidar. | 

Ali sudbina ni sada ne pusti u miru dubrovački 
dvor. Tek što se odvaljaše dva decenija iza dovršenog 
dvora pod genijalnim vodstvom Onofrija di La Cave, a 
eto opet eksplozije u barutani ispod državne palače, što 
je u velike ošteti. Kako razabiremo iz jednog bilježnič- 
kog akta, ponovna katastrofa zahvati knežev dvor 8. 
avgusta 1463. Kako je duboko potresla ova nesreća 
dubrovačku vladu vidi se iz protokola vijeća, koji o 
ovome, za neko vrijeme, mukom muče: ko da onijemiše 
nad vrlo oštećenim veličanstvenim djelom Onofrija di 
La Cave. No još prije ove eksplozije u kneževskom 
dvoru, republika imenova državnim arhitektom Miche- 
lozzi Michelozzo-a di Bartolomeo iz Firence; ovaj u isto 
vrijeme bijaše i kiparom te drugom slavnog Donatella i 
i učenikom Brunellesco-a. Poziv odličnog sina Medici- 
jeva grada u Dubrovnik nosi datum 4. maja 1462. Ovaj 
sretan dan je od osobite važnosti za povijest dubro- 
vačke i dalmatinske umjetnosti; kaže snažan istup rene- 
sansnih gragjevnih forma i na istočnim jadranskim oba- 
lama. Michelozzo je poznati graditelj palače Riccardi 
(onda Medici) u Firenzi, gdje se istaknu u provedbi 
rustike na cijeloj fasadi. On je još, poprviput, izveo 
u toj palači umjetničku izvedbu dvorišta. Michelozzo je 
takogjer dijelom restaurovao Palazzo vecchio u Firenzi 
pa sagradio kapelu Medici u Santa Croce. Nikoje dakle 
čudo, što dubrovačka republika povjeri Michelozzu 
restauraciju oštećena dvora. 

: Dubrovačko vijeće tražijaše od Michelozza, da sa- 
čuva dvoru sve forme Onofrijeva plana, sve karakteri- 
stike dalmatinsko-dubrovačkoga stila kao i uzdržani gra- 
gjevni materijal pa izvede samo potrebite dopunjke. 
Poletnome i renesansnim * formama zadojenome Miche- 
lozzu bijaše odvratan gotski stil, u kojemu Onofrije iz- 
vede dubrovačku državnu palaču. Nije se mogao spri- 
jateljiti s idejom, da bi morao, u samome kompromiso- 
vanju sa ostacima, popraviti dubrovački dvor i tako 
zatajiti svoju individualnost i težnju za ljepšim i umjet- 
ničkijim formama u arhitekturi, kojima on dade veli- 
čanstven uzlet u Firenci. Protivno Michelozzu, baš rene- 
sansni stil ne bijaše mio dubrovačkoj vladi. Plan od- 
ličnog .Firentinca, da izvede posve novu državnu palaču 
u Dubrovniku, a na mjestu starog, dobrim dijelom razo- 
renog dvora i to u jačim i većim dimenzijama pa u 
renesansnom stilu, nije se nikako svigjao poletnoj ali 
trgovački odgojenoj dubrovačkoj vlasteli. Oni uzeše da 
gledaju u Michelozzu revolucijonarca i rasipnika, koji 
hoće da ruši u vijekovima ustaljene gragjevne forme i 
troši novac u novotarije, koje ne dobiše potpun muhur 
općeg priznanja. Michelozzo se ipak nadaše, da će Du- 
brovčani, po vremenu, spoznati prednost renesansnog 
stila nad onim gotike; u ovakovoj nadi on se i prihvati, 
da obnovi loggiu ili avliju dvora pa njegovo dvorište u 
kompromisu s Onofrijevim planom i preostalim gragjev- 
onim materijalom. Ali Michelozzo ne sačeka sreću te 
uvjeri dubrovačko vijeće o prednosti renesansnog stila 
nad svim drugim stilovima. Veliko vijeće zabaci njegov 
. plan 5. maja 1464, a to ponuka arhitekta, da je brzo 
ostavio nedovršen dvor i otputovao iz Dubrovnika. U 
oJunu iste godine dubrovačka vlada povjeri dogradnju 
kneževa dvora domaćem umjetniku Giorgio-u Orsini sa 
 Pridjevkom ,da Sebenico“. Orsini bijaše učenik dogra- 

ditelja duždeve palače i Porte della Carta naime obiju 
Bon-4; on je dovršio stolnu crkvu u Šibeniku pa izveo 
loggiu dei mercanti i portal di s. Francesco della scala 
u Jakinu. Valja odmah napomenuti, da sve ove Orsini- 
jeve radnje nadilaze u živahnosti arhitektonskih zavoja 
i Ca d'ro i Porta della Carta, sE 

Orsini se prikloni konservativnome duhu dubrovačke 
republike; pristane, da dvoru uzdrži njegovu sredo- 
vječnu formu. Orsini mogaše da ovo to lakše učini, jer 
je bio jako zadojen gotskim stilom Porte della Carta 
uz samu neku nijansu renesansnih gragjevnih oblika. Pri- 
hvatom radnje na dubrovačkom dvoru Orsini je upot- 
punio pobjedu reakcije.u Dubrovniku proti renesansnom 


a za gotski stil, koji tako žživovaše i dalje u ovome gradu | 


sve tamo do XVII. stoljeća. Arhitekt iz Šibenika, zadra 
žavši Onofrijev stil pri gradnji dvora, privede kraju 
oštećenu palaču. Po zaključku velikoga vijeća ne podiže 
kule s bokova dvora no ih sravna s krovom palače 
i na njima: probije dva prozora u nizu sa onim prvoga 
kata. 

Veliki potres 1667 god. ošteti nešto dubrovački 
dvor; odmah bi sve popravljeno od inžinira Cerutti. 

Prema svemu iznesenome, današnje lice dubrovačkoga 
dvora izvedoše tri arhitekta najodličnijega ranga, vrlo 
razvijene individualnosti. Tu su Onofrije di La Cava, 
Michelozzo i Orsini. lako se megjusobno dosta razli- 
kovahu, ponadasve revolucijonarni  Michelozzo prema 
Onofriju i Orsini-u, to ipak sva trojica spojiše onu otvo- 
renost, ono veselje u nakitu života dubrovačkog dvora, 
što je sve zajedničko mladosti i ranijoj renesansi. 

Knežev dvor sagragjen je u stilu ranije renesanse 
te talijanske gotike južnocitalskih pogleda i sjevernih 
upliva uz neko daleko ali ipak prozirno nadahnuće od 
strane vizantijskih gragjevnih oblika te dalmatinsko-du- 

brovačkog i mletačkog stila. Tu vizije rimskog svijeta u 
renesansnom estetskom poimanju u arkadama pokriše 
pogledi prozora na prvome katu ublažene gotike južne 
i sjeverne Italije, a sve se zajedno pomiješa nekim arhi- 


tektonskim zrncima Justinijanova grada i istočnih jadran- 


skih obala. Prema tome fasada i ponutrica divnog du- 
brovačkog dvora nosi i Rim i Vizant, Napulj, Firencu i 
Mletke; baš cijelu evoluciju dubrovačke republike, koja 
se silno razvi pod uplivom ovih neobičnih gradova, mo- 
žemo slobodno reći svijetova. 
Kad se približimo dvoru estetske ljepote i atraktivne 
moći, naš pogled najprije pade na vrlo ukusnu arkadu 
ili loggiu dubrovačke državne palače; broji sedam kra- 
snih stupova, izvedenih iz korčulanskog kamena. Ovi 
uzdrže šest svodova, čiji su lukovi bogato ornamentovani 
i u valovitom tijeku daju viziju mora, te conditio sine 
qua non dubrovačke egzistencije. Okrugli oblik lukova 
u arkadi ili avliji dvora potječe tek iz Michelozzovih 
vremena; Onofrije ih bijaše izveo u šiljastom obliku, što 
je odgovaralo gotskome planu cijele fasade. Michelozzo 


oje htio, da cijelo pročelje dvora izvede u renesansnom 


stilu pa to i otpoče davši okrugli oblik arhivoltima, što 
mu senat teškim srcem dozvoli. Kada je dalje htio, da 
isto tako promijeni gotski stil prozora na prvom katu, 
dubrovačko ga vijeće jednostavno zabaci. 

Okrugli i masivni stupovi u arkadi dvora nose divne 
kapitele, koji odvajaju silnom karakteristikom :i razno- 
liknosti; svaki jevosobite svoje vrsti pa odaju tragove 
vizantijskog upliva, kao i ukus gotike te renesanse. Ka- 
piteli su izvedeni posvema u smislu genijalnog Donatella; 
nijesu niti jonski, niti dorski, niti korintski. Isklesani su 
prema slobodnim kapitelskim formama obzirom na mje- 
sto, gdje su imali stajati i milieu njihove okolice. Tu 
antropologija, medicina, alhimija i carstvo prirode skla- 

dno ispoljuju sa angjelcima ili putti-ma nebeskih dvo- 


rana i klasičnim formama Onofrijeva i Michelozzova - 


. genija dotično njihovih učenika i saradnika. 
Prvi kapitel na polu-stupu s desne strane, bez dvojbe, 


je najljepši i najinteresantniji. Prikazuje starca, koji sjedi u. 


pozi starog alhimiste; duge je brade, koja podsjeća na asir- 


ske kraljeve. Starac je ogrnut u plašt čudnoga kroja i. 


drži otvorenu knjigu ko mletački krilati lav. Sve nam 
nekako govori, ko da se nalazimo pred Faustovim du- 
hom. Čudna je i izba u kojoj starac sjedi; puna je po- 
lica (sprema) na kojima su poredane razne alhimične 
sprave. Kako kaže Filip de Diversis, starac prikazuje 
Eskulapa u apoteci.?") S desne. strane kapitela dolaze 
k starcu dva gragjanina u čudnim muškim nagibanim 
suknjicama. Prvi nosi kesu, a drugi par pijetlova. To je 
dar bogu liječništva, kome i Sokrat žrtvova pred svoju 
smrt pijetla. Prizor dvaju gragjana izveden je prema 
onoj narodnoj: popu i liječniku i daruj i plati, jer ti 
od prvoga ovisi spas duše, a od drugoga tjelesni život. 
Ovaj, tako zvani ,Eskulapov kapitel“- znamenito je djelo 
Onofrija di La Cave, koji se tako pokaza, uz osobinu 
jakog arhitekta, takogjer i plastičarom “prvoga reda. 
Drugi, peti i šesti kapitel u arkadi dvora iza ,Esku- 
lapova kapitela“ potječe takogjer iz dobe, kada je Ono- 
frije ponavljao dvor; no ovi su dosta manje vrijednosti 
pa se vidi, da potječu od“ kojeg megju Onofrijevim po- 
moćnicima. Oslanjajući se na arhivske podatke moguće 
je, da ih je izradio tako zvani Ratcho di Giovanni 
(Ratko Ivanov).?") Svakako peti kapitel odvaja nad drugim 
i šestim pa podsjeća na renesansne forme krilatih dje- 
čaka u bogatim kitama tropskih vegetalnih produkata. 
-.Onofrije je izradio još i sedmi kapitel, koji takogjer 
odaje snažan polet njegova plastičnog poimanja. Treći i 
četvrti kapitel izveden je u renesansnoj jačini, cjelini i 

stvaralačkim proračunanim granicama pa pripadaju Mi- 
chelozzu. 

Na stupove naslonjeni lukovi arkade dvora ne sli- 
jevaju se direktno na vrhove. kapitela. Izmegju kapi- 
tela i najdonjih dijelova arhivolt4 nalazi se po jedan 
umet-kmen, krasno profilovan i nakićen umjetničkim 
formama; to je poznata stvar gragjevne tehnike na 
staro -kršćanskim bazilikama i Brunellescovim  arhitek- 
tonskim spomenicima. Ali ovo umet-kamenje, koje izagje 
ispod Michelozzove ruke, nije umjetniku služilo ni kao 
u formama bazilika te Brunelloscovim gragjevinama. 
Ovdje je to tražila prijeka nužda gragjevne i estetske 
prirode. Gragjevna potreba izlazi iz fakta, što je Miche- 
lozzo Onofrijev zašiljasti luk u arkadama dvora zamije- 
nio okruglim lukom. Pošto je bio prisiljen od dubro- 
vačke vlade, da upotrijebi, pri dogradnji oštećena dvora, 
stare stupove, to su mu ovi postali premaleni za okrugle 
lukove. Da se ovome dogje vrha, Michelozzo je upotri- 
jebio napomenuto umet-kamenje, a dno stupova postavio 
na okruglo i sa strane nareskano žrvno-kamenje. Tako. 
umjetnik doskoči potrebi gragjevne naravi. No fini ukus 
umnog Firentinca tražijaše, da se doskoči i estetskoj 
potrebi, kad je jednom morao upotrijebiti i gotske ka- 
pitele Onofrijevih vremena i dovesti ih u estetsku svezu 
sa svojim renesansnim lukovima. Tu je trebalo naći pre- 
laznu tačku od stroge forme gotike do antiknog poima- 
nja umjetnosti. Michelozzo riješi zadaću vrlo spretno 
umetnuvši baš prije spomenuto umet-kamenje i to tako 
vješto i umjetnički, da se ovo gragjevno riješenje 
može nazvati najsretnijom skulpturskom radnjom u po- 
vijesti arhitekture. Da se gledaočevo oko priuči prijelazu 
od gotike Onofrijevih i Ratkovih kapitela do renesan- 
snih lukova, donji su dijelovi umet-kamenja razno izdje- | 
lani dok su gornje strane ovih jednako izvedene. Prijelaz 


od gotike do renesanse tako je uspio, da nam oko nije 
baš nimalo iznenagjeno razlikom dvaju posve protivnih 
stilova; štoviše, oko primijeti posve prirodan prijelaz 
od individualnih gotskih kapitela do simetričnih rene- 
sansnih lukova u arkadama dvora. X 

Kod arhivolta' dubrovačkog dvora naše oko za čas 
zastane; opčarano je ljepotom i renesansnim poletom te 
mirnom veličinom i uzvišenosti. Pa kako i ne bi? Lukovi 
na avliji ili loggi dvora najljepši su i najatraktivniji dio 
cijelog pročelja. Tu je Michelozzov graditeljski talenat, 
u divnom zanosu za Brunellescovim formama, dostigao 
svoj vrhunac i postavio divan spomenik koliko Dubrov- 
niku toliko renesansnom stilu, a po tome i sebi. Jačina 
velikih arhitektonskih crta bogato je tu isprepletena 
bujnošću ornamentike. Sve je izvedeno, kaže Folnesics, 
neobičnim oprezom i osobitom ljubavi.??) Sve ovo osobito 
ispoljuje na lijepoj dekoraciji vanjske strane lukova; tu 
naosob privlači naš interes za ljepotom bujan vijenac, 
izdjelan u formi hrastova lišća. Ova skulpturska radnja 
ide bez sumnje megju najinteresantnije radnje, što ih 
uopće izvede renesansa. Mi ih možemo mirno da uži- 
vamo iako ova skulpturska radnja najužvišenijih ideja 
izagje iz neprestanoga boja sa obožavateljima gotike. 
Baš sve protivno no što je to kod Mihajilangelovih 
radnja, koje su čudan produkat strašne dubine njegovog 
duševnog života i strahote vanjskih utisaka. Ali su ipak 
ovi motivi, kako dobro opaža Folnesics, bogatije izve- 
nijega prikazivanja života i bolje su odregjeni u pravcu 
za svrhu u koju će služiti no što to _ vidimo na s. Lo- 
renzo ili kapeli Pazzi u gradu Medici-a. Na ovaj način 
uspje Michelozzo i ulije toliko snage i umjetničke vrijed- 
nosti u svoju radnju, da je ova dala dubrovačkome 
dvoru posve novo atrakcijono značenje. 

Iznad lukova arkade, a ispod prozora u gotskome: 
slogu na prvome katu, proteže se lijepa okružnica ili 
“korniž, izvedena u oblicima vinova lišća. Ova teče ; 
desnom pobočnom stranom dvora. Nešto elegantnijega 


Bi minucijoznijega u velikoj ljepoti i u velikoj zamisli, 


teško je zamisliti. Čovjek: treba da stane i da se divi 


ovoj skulpturskoj radnji, koja nam se sačuva još od dobe 


Onofrijeve rastauracije dvora ; odgovara gragjevnim vidi- 
cima te vladahu u Napulju i njegovoj okolici. 

Prvi kat dubrovačkog dvora kaže šest prozora u 
pročelju; izragjeni su u šiljastim lukovima Onofrijevih 
gotskih pogleda u stilu. K ovim se ioš pribrajaju dva 
prozora na bivšim tornjevima dvora, koje je, po svim 
žnakovima, izradio Orsini. Prozori su u sredini. razdije- 
ljeni stupovima, koji nose dosta plastično izragjene ka- 
pitele. Uopće, ornamenti na prozorima odaju dosta 
umjetničke vidike i slatke Prijevoje Onofrijevih i Orsi- 
nijevih vremena. 

Ako se uputimo put lijeve strane dubrovačkoga 
dvora i ogledamo onaj komad palače, što gleda općin- 
sku zgradu, opazit ćemo dva prozora. Gornji je izveden 
posvema u stilu_prije_ opisanih prozora u pročelju, a 
donji pripada čistoj renesansi i velikome arhitektu Mi- 
chelozzu. | 

U Michelozzovu prozoru inkarnovan je neobičan 
uzlet renesansnog arhitektonskog pogleda. Cijelom _ iz- 
vedbom prozora gledom na modelovanje, proporciju i 


dekoraciju, stoji Michelozzo u najužem spoju sa floren- 


tinskim arhitektonskim spomenicima. Možemo slobodno 
reći, da bi ovaj prozor mogao stati na prvim graditelj- 
skim nakitima Firence pa bilo i na onim Donatella te 
Brunellesca, Valja uopće Priznati, kaže Folnesics, da je 
Michelozzo izradio cijelu dispoziciju ovoga prozora u 
duhu  Donatellova arhitektonskog subjektivizma i Bru- 

nellescova kategzohen klasičnoga stila. Michelozzo je 
baš na ovome prozoru dubrovačkog dvora pokazao 
osobitosti i svoga stila, koji ide nekom sredinom megju 
gdjekad velikom jednostavnosti Brunellescove arhitekton- 
ske strukture i one Donatellove, bogate u ornamentima. 

Unigjemo li ispod arkada dvora to će nam odmah 
upasti u oko uza zid sagragjena kamena sjedala i to 
desno u dva reda, a lijevo u jednom redu. Desno na 
povišem redu sjegjaše knez dubrovački sa nadbiskupom, 
kasnije i sa carskim residentom pa s malim vijećem u 
raznim, javnim svečanostima kao na Svijećnicu, sv. Vlaha, 
pri raznim predstavama na otvorenome itd. Tako lijepa 
slika našega Vlaha Bukovca, koja resi dvoranu vladinoga 
odjela za prosvjetu i vjere u Zagrebu, prikazuje predstavu 
»Dubravke“ pred našim dvorom. Knez sa pratnjom do- 
lazijaše do ovih sjedala kroz mala vrata na uglu, do 
kojih su druga oveća, koja nošahu nad arhitravom u tim- 
panu sliku talijanske škole ,Milost“ prikazujući ženu, 
koja doji i njeguje djecu. Staru sliku zamijeni. novom 
slikar Lalić. Puk nazivaše ova vrata: ,,Porta della carita“, 
jer kroz njih dobivaše siromašan narod, osobito ,u vri- 
jeme oskudice, žita i druge hrane uz vrlo nisku cijenu 
ili na vjeresiju. Službeno se nazivahu ova vrata: ,Porta 
e Vofficio del fondigo“. 

U dvorište dubrovačke državne zgrade vodi gotski 
portal, djelo Onofrija di La Cave i Michelozza. 

Na portalu dubrovačkoga dvora vidi se najsmjeliji 
polet u ornamentici. Cijela povijest dubrovačke repu- 
blike udarena je u tim čagjavim vratima. Tu se osobito 
ističe kapitel Onofrijeva dlijeta, gdje se u gustom lišću 


kreću razne životinje u vrlo prirodnim pozama. Ovo se 
vidi na lijevoj strani portala pa se tu osobito ističe 


medvjed u borbi sa zmajem. Kapitel na desnoj strani 


portala, gdje se dječaci progone kroz gusto lišće, vrlo 

je primitivno isklesan. Izmegju ovih kapitela i zašiljastoga 
luka portala umetnuo je Michelozzo ,umet-kamenje“, 
koje je bogato ornamentovano. Osobito treba istaknuti 
relijefe, što prikazuju dječake gdje muziciraju pa krasnu 
gemu: Ares i Afrodita. Nad renesansnim umet-kamenjem 
diže se gotski luk u koji je majestozno umetnut lisnati 
vijenac, a u nj su zapleteni dječaci i razne životinje. 
Njihova anatomska strana tako je prirodno i precizno 
izvedena, da nas mora začuditi. Još su savršenije izve- 
deni najdonji dijelovi vijenca, koji sdesne kažu zmaja, 
a slijeve divljeg satira. Poviše gotskog luka sjedi sv. 
Vlaho, parac i simbol dubrovačke republike. 

Krila ili drvena vrata glavnog ulaza u dvor gledaju 
XV. stoljeće i nose dvije broncane alke (kucala). Ona 
nalijevo (lavlja glava sa prstenom) odaje vizantijsku 
radnju dok ona nadesno pripada ranijoj renesansi. Obje 
alke imaju veliku umjetničku vrijednost. 

Prošavši mimo vrata dubrovačkog državnog arhiva 
dolazi se u dvorište dubrovačkog dvora. Tu je odmah 
nadesno već spomenuta skala, a poviše nje milo iskaču 


dva kapitela, koje je Onofrije zamislio. Prvi kapitel, u 
odvoje razdvojen, kaže dubrovačkog kneza, kako dijeli 


zapovijedi te dubrovačkog državnog sekretara, koji prima 
stranke. Drugi kapitel kaže Pravednost (Justitiu), koja 
drži natpis i sjedi na dva lava. 

Dvorište dubrovačkog dvora sa svojim arkadama 
lijepo “djeluje na posjetioca i u svojoj jednostavnoj otme- 
nosti odaje ukus renesanse ali i specijalnog dalmatinsko- 
mletačkog stila. U dvorištu je spomenik glasovitog po- 
morca i dubrovačkog rodoljuba, Lopugjanina Miha Pra- 
cata (F 1607), koji senat podignu 1638. Radnja je Petra 
Giaconetti-a iz Racanati. 

Iz dvorišta se uspinju monumentalne stepenice mle- 
tačkoga uzora, zvane scala scoperta i vode u galeriju 


Cvjetković: Estetska oceanografija. 6 

prvoga kata. Na zidu se vidi dubrovački grb, sat i 
zvono, koje zvaše dubrovačka vijeća na okup. 

Na prvom je spratu dvornica senata i malog vijeća 
kao i bogomolja te prostorije u kojima je stanovao du- 
brovački knez. Galerija ovoga kata, koja nosi prije spo- 


menuti dubrovački grb, sat i zvono, tako je izvedena,. 


da je prostor svakoga luka-u dvorištu razdijeljen u ga- 
leriji na dva manja luka, od kojih svaki počiva na dva 
stupa. Uz dvor, na mjestu gdje je sada općinski dom, 
dizala se je zgrada velikoga vijeća, izvedena u stilu got- 
skome od Onofrija di La Cave. U dvoru se još vide 
vrata, kroz koja se je ulazilo u dvornicu velikoga vijeća, 
svu pozlaćenu i urešenu afreskima; tu se i čita natpis: 
Obliti privatorum, publica curate (Ostavite privatne po- 
slove, a uznastojte oko javnih). 

“S prvoga se kata ulazi na malu tarasu. S ove du- 
brovački knez gledaše galije, kako veselo ulaze u grad- 
sku luku, a s dalekih puta u Levantu; s nje i pozdra- 
vljaše bijelu zastavu sv. Vlaha. S ove tarase posuše du- 
brovačke vladike Stefana Dušana Silnog, cara Srbije i 
Romanije, ljepotom, koja u. cvijeću buji, pod mirisom 
mora i Sunca, i to oko 13. novembra 1350, kad ga ono 
proniješe dubrovačke ratne gjemije iz Cavtata, preko 
dubrovačkog mora, do gradske luke naše jugoslovenske 
Atene. Pb 








12. Dubrovačka modra špilja. 


Nema sredstava, kaže umjetnik Rodin, kojima bi 
se priroda mogla uljepšati, uticaj ljepote vasijone prirode 
neodoljiv je na ljudsku dušu; čini. je sužnjem svojih 
draži i djetetom, koji se uvijek čudi. Val čuvstva milja, 
koji na svakome koraku udara o čovjekova prsa u slo- 


“bodnoj prirodi ističe pjesnik Sundečić u ovim opojnim 


stihovima : 

,Bože, Bože! oh! kakvo li: čuvstvo 

Po mojim se prsima razl'jeva! 

Oko zurka tamo i ovamo, 

Jedna misa' za drugom mi s'jeva. 

Časkom nešto zapanjim se samo, 

Časkom opet kao munja planem; 

Malo pogjem..., a pak opet stanem: 

Raskošnosti prirode se divim“. — 

Pa da! Čovjek je rob ljepotnog momenta u prirodi 

i drznikom bi se smatrao onaj, koji bi se usudio, da 
poljepša glasovitu biševsku špilju ili onu na Kapri-u 
dotično ljepotni stan prirode ispod sv. Vlaha od Gorice. 
Sve je ove umjetnine porodilo more i Sunce; sve nji 
hove tvorevine može smrtnik-čovjek da samo podražava 
i u tome jedino sastoji njegovo umjetničko djelovanje 
na zemljinoj površini. ... Onaj, koji se je naučio, da 

prirodu ne samo posmatra nego je i gleda, dospjevajući, 
kako reče sačinitelj biste Viktora Hugo-a, svojim obilnim 
i intenzivnim osjećajima od spoljnih oblika do unutrašnjih 
istina, osjeća pri ulazu u dubrovačku modru špilju svu 
bogoduhu ljepotu Danteove Beatrice, kojoj se dive i 
rajski dvori, vidi onu božansku iskru plamene miline, 
koju opći red usadi u svaki atom. KG od neke obijesne 
radosti, razbacila je ovdje rasipna ruka prirode ,slavo- 
luke očinjih naslada“; možemo ovu špilju slobodno na- 
zvati vrutkom krasote i čara. Estetska čuvstva, koja se 
u ovoj špilji ragjaju u čovjekovoj duši, silne su jačine 
pa možemo da kažemo sa pjesnikom: 

»Divotom svojom cijela te osvaja, 

Sa zemlje diže... nekuda put raja.... 

Te blaženost tu se udomila, 

Slika neba u zemskom okviru“. 


Rečena slika neba odskače u divnome čuvstvu mi- - 


lja, što ovdje kao samet divno duboko plavetnilo ushi- 
ćuje naše oči zajedno sa milovidnom ljubičastom bojom 
pa podsjeća na crkvene prozore XII. i XIII. stoljeća, 
kako reče Rodin, koji izražavaju mistično blaženstvo 
ljudi, koji se misle razveseliti na nebu svojih snova. 
»Sunčana svjetlost s dvora, nastavlja prof. Vučetić, 
trepteći uslijed gibanja mora, odrazuje se na svod (špi- 
lje) i prelijeva se od svijetložute boje na crvenu, ali 
blijedom intonacijom. Sve kamenje svoda, i da je bijeli 
vapnenac, ima svijetlo-zelenu blijedu boju. Izmegju škrip4 
vazduh je modar kao modar dim; komadi stijena imadu 
različite boje, kao ružastu, gnjilasto-crvenu i ostale, sve 
manje ili više blijede. Ako se s mjesta, gdje špilja pravi 
kut, pogleda prema ulazu, more je na lijevo jasno mo- 
dre boje, a desno, oko ulaza, prelijeva se u blijede boje 
ddge. Kad/se [ovdje povratimo, te veslom ili štapom 
udremo po vodi, iskoči pljusak modre boje, lijepe me- 

talne svjetlosti, te se razvrgne u sjajnu srebrnu pjenu i 
jasne crvene pruge. — U zakutku voda ima sjajnu na- 
nebnu boju, kao pravu plamteću fosforescenciju. Dno je 
vidljivo i bijeli šljunak na njemu, pod titranjem površine, 
sjaje kao srebro, a gibanje mora o stijene pravi srebrnu 
pjenu“.2") — K tome draž arhitektonske jačine odaje se 
u ovoj špilji u jakoj slici. Umjetnik vidi u gragli ove 
špilje, u njezinoj valovitoj krivulji onu majstorsku ruku 
prirode, koja uzgoji ponosni gragjevni smisao po svim 


zemljama, koje ka elipsa zaokružiše Sredozemno more. 


Ljepotni momenat odskače u dubrovačkoj modroj špilji 
u potpunoj jačini. , 


Opaske. 


I) Daksa je ostrvo blizu Gruža ; bogato je povjesno-literarnim 
uspomenama; milovidno je krasnim nasadima borova i tropskog 
rašća, Pjesnik , Osmana“ činjaše velike sedmice pokoru i križni 
put na ovome ostrvu, a za svoje dosta velike mladenačke hirove, 
koje pomno krije vlasteoska ruka, da ne dogju svijetlu na vidjelo. 

*) Zemlja Bagavata je Istočna Indija. 

3) Krajevi Konfuncijeve vjere razuma znače Kitaj. 

*) Usporedi XV. glavu o morskim dobama u ,Oceanografiji“ 
D.ra Cvjetković. Dubrovnik 1913. 

%) Penatur je erozijona hrid morska u podgragju Dubrovni- 
ka, tako zvanim Pilama. Ime je latinsko i znači: hrid kazne. 

%) O postanku Dubrovnika cf. ,Povijest dubrovačke repu- 
blike, 1. dio, od dira B. Cvjetkovića. Dubrovnik 1917. 

") Jules Verne, Dvadeset tisuća milja ispod mora. 

%) Latinski glasi: ,Navigare necesse est; vivere non est 

"necesse“, 

%) Malvasi, Poesia del mare. 

19) Prevod d.ra Tresića-Pavičića u , Novome Vijeku“ 1897. 

1) Stare arijske priče zamišljaju tvrdokopno k6 neku ploču 
na vodenoj površini; u takovome stanju podržavaju je kameni 
stupovi, koji teku do morskoga dna. Gjavo se plete oko ovih 
stupova, potkopava ih, izgriza ih, samo da jednom sruši ekumenu 
t.j. naseljeni dio zemljine površine. 

1) Ofir je predio u jugoistočnoj Africi kod Simbabije na 
zapadu od Sofale. Odatle dobivaše Solomon zlato, sandalovinu i 
slonovu kost, kojima uresivaše svoje gragjevine u Jeruzolimu. Sve 





rhive: 


* ove predmete prenašahu Solomonovi brodovi, opremljeni u edo- 


mitskim lukama. 
19) Leconte de Lisle, Počmes antiques. Paris. 
4) Delafodija je današnji Lopud. — Djevičanski otok, Don- 


'zella, je današnje ostrvo Sv. Andrija. 

16) Albert, Prince de Monaco, La carričre d'un navigateur. - 
Paris; poglavlje o ciklonu. 

1. LA. be: 16. 

18) _d. 

1) Dr. Cvjetković, Oceanografija, Uvod. 

2) Usporedi u djelu pod br. 19 poglavlje o svijetljenju ili 
fosforescenciji u moru. 

?*1) Gjurašin, Život u morskim dubinama. ,Vijenac“ 1902. 

??) Kišpatić, Ribe. Zagreb. 

*) Elafitski arhipelag sastoji se od Jakljana, Šipana, Rude, 
Lopuda, Koločepa, Dakse, Grebeni. 

24) Pirenejski vitez označuje ovdje kip Orlandov, koji se 
diže pred sv. Vlahom. Priča hoće, da se je Orlando borio proti 
Saraćenima, kad dogjoše da plijene dubrovačke obale. — Sara- 
ćensko veslo znači dvije blokade Dubrovnika od strane saraćen- 
skih ormanica u godinama 840—41 i 866—67. — Gottfried _Bo- 
uillonski kaže ovdje krstaške vojne, koje se dijelom kretahu mimo 
Dubrovnik putem mora i poviše Dubrovnika putem kopna. Krsta- 


. ške vojne znatnom su tačkom u dubrovačkoj povjesnici, — L. Voj- 


nović iznosi kako priča dovede jednoga Visconti-a na Lopud pa 
kaže: ,Milaneški vojvoda Viskonti putuje s galijom iz svete 
zemlje u Italiju. Otac i sin bijahu u lagji. I nastade silna oluja, 
zapjeni se more, i otac moljaše se Bogorodici, da mu spasi sina, 
a neka on zaglavi, ako je takva božja volja. Gospa se opomenu, 
da joj božansko dijete vladaše za života morem i vjetrovima, i 
bijedni hadžije, puni vjere, osvanuše u mirnome zatonu, ovjenčanu 
gorom prastarih borova. Viskonti podiže crkvu Blaženoj Gospi 
»od Ššunja“, ali kada htjede, da sagradi zvonik i da na vrh zvo- 
nika stavi zlamenje prejasne kuće Viskonti — proždrljivu zmiju — 
ne dadoše mu Lopugijani, jer to bješe znak sina tmine 2. —— 
Priča se tako miješa sa zlatom neba i druguje s pjesmom mora. 
I što je ona zaboravila, valja da more piše na pržini i opet od 
nje prima odjek izumrlijeh sinova čovječjih“. (Književni časovi): 

U rečenoj crkvi posvuda se vidi Viskontijev (sadašnji grb grada 
Milana) sa zmijom, koja u talijanskom jeziku znači biscia, biscione. 
Od ove riječi sačini naš narod riječ Šunj. I štit lopudske općine 
nosi u svome polju zmiju. — Hajredin Barbarossa, poznati bar- 


bareski gusar i gospodar Alžira, plijenio je jadranske obale pa i 


one dubrovačke; ali ipak je bio vrlo sklon Dubrovčanima, megju 
kojima je imao i osobnih prijatelja. Tako on darova svome pri- 
jatelju Franju de Stefani iz Sugjurgja na Šipanu glasovitu sliku 
»Bijeg u Egipat“, vrsno djelo holandeške škole, koja se danas 


čuva u sugjurskoj matici. — De Stefani, od naroda zvani Skoči- | 


buhe, a od Turaka Satribuhe, glasovita je pomorska obitelj iz 
Sugjurgja na Šipanu. Ova je obitelj bila vlasnicom znatne trgo- 
vačke mornarice. Nekoji se članovi proslaviše kao admirali u špa- 
njolskoj službi, osobito za Karla. V. te Filipa II. i III. Njihovo se 
ime spominje u ekspedicijama Karla V. na Tuniz i Alžir. Zname- 
nita vila ove obitelji i danas resi varoš Sugjuragj i vrlo godi oku 
lijepim nasadima lovorike i visokom kulom za obranu te kućnom 
bogomoljom, malom pozornicom, paviljonom i prostranim vrtom. 
Vila je znamenito djelo XVI. stoljeća. — Vice Bune, Lopugjanin, 
pogje u španjolsku službu te se proslavi kao vrsni pomorac po 
svim oceanima i to za kraljevanja Filipa II. i II. Bijaše potkralj 
Mejika. Umre na Lopudu 1612. i bi pokopan u crkvi sv. Trojstva. 
— Miho Pracat, znameniti pomorac i brodovlasnik te trgovac 
rodi se na Lopudu u trećem deceniju prve polovice XVI. v., a 
umre u Dubrovniku 1607. Silno svoje bogatstvo ostavi najvećim 
dijelom svojoj užoj domovini: dubrovačkoj republici, koja mu 
podigne spomenik-bistu u kneževskome dvoru. Ovo je jedini 
primjer, što slobodan Dubrovnik oda ovakovu poštu jednome od 
svojih, u jakom broju; slavnih sinova. No ona broncana bista ne 
imagjaše toliko namjenu, da proslavi ime poduzetnog Lopugjanina, 
koliko, da u tome simbolizuje veliku odanost Dubrovnika onome 
elementu, koji bijaše izvor životu Dubrovnika, a to je more. — 
Kralj Renato (Renatus, Renć) 1. od Anjou, Dobri, naslovni kralj 
napuljski i jeruzolimski, vojvoda lotrinški, knez provensalski rodi 
se 1409 u Angers-u, a umre 1480 u Aix-u. Godine 1435 dobije 
kraljevinu Napulj, i iskrca se u istoimenoj luci 1438; već 1442 
morade predati ovu kraljevinu svome protivniku Alfonsu i pobježe 
na dubrovačkoj lagji u Dubrovnik. Dubrovčani mu dadu utočište 
na Sugjurgju otoka Šipana, gdje on sagradi ljetnikovac i nakiti 

ga svojim grbom uz geslo: Renatus Rex Justus i natpisom : Re- 
natus Rex Gallicorum In Exilio Expulsus. Renat ostade na Šipanu, 
po svemu izvidu do 1445. Vrlo se je bavio lijepim umjetnostima 
te staro-provansalskom poezijom. — O Karlu V. i španjolskim 
Filipima već je pala riječ. — Sigmund povede krstašku vojnu 
proti Turcima i bi poražen kod Nikopolja 1396; iste godine 
dobježe u Dubrovnik, gdje ga Dubrovčani primiše sa svim po- 
častima — Dubrovnik dogje u konflikat sa vladom Ljudevita XV. 
poradi francuskoga konsula. Kralj odašalje ratno brodovlje u 
Gruž i prinudi Dubrovčane, da sve učini kako on želi. — Krom- 
vel je u velike cijenio Dubrovčane kao pomorce te kao izvrsne 
brodograditelje. - - Gledom na Gundulića vidi br. 1. ovih opa- 
saka. — Poznat je Vetranićev boravak na sv. Andriji. — O Lo- 
pudskoj sirotici vidi što je rečeno u legendama o moru. 

*) Gonfalonijere Soderini uteče iz Firence u prvoj polovini . 
XVI. v. u Dubrovnik i sagradi dvore podno župe Orašca. — 


= Porodica grofova Tuheljskih, kašnje nastanjena u Slanome, jako 


se proslavi po moru, a osobito u španjolskoj službi. Cf. I conti 
di Tuhelj. Prof, G. Gelcich. 

%) Philippi de Diversis de Quartigianis Lucensis, Situs 
aedificiorum, politiae, et laudabilium consuetudinum inclytae civi- ' 
tatis Ragusii. Ed. Brunelli, Zara 1882. 

2") Div. Cancell. 1438—39, fol. 80. Dubr. arh. 

*) Studien zur Entwicklungsgeschichte der Architektur und 
Plastik des XV. Jahrhunderts in Dalmatien von H. Folnesics. - 
Wien 1914. — Ovo je djelo pisac osobito upotrijebio pri izradnji 
studije o dubr. dvoru. 

2) Prof. A. Vučetić, Mali vogj putnicima za — Dubo tnik i 
okolicu. Dubrovnik 1910. . 


Alfabetski imenik. 


Abid, 24. 

Afričke obale, 3. 
Afrodita, 71. 

Agra, 11. 

Aja Sofija, 46. 

Albion, 4, 19. 
Aleksandrov grad, 3, 46. 
* Anonim (u ,The Athenaeum“), 39. 
Ares, 71. 

Aristotel, 51. 

Aronaks, 12, 13. 
Arsinoe, 3. 

Atena, 11, 57, 60, 72. 
Atenjani, 11. , 
Atlantida, 19. 

Avgusti, 53. 

Avgustin sv., 51. 


Babin-kuk, 48. 

Badoeri, 53. 

Bagavat, 4, 24. 

Balkanski poluotok, 53, 60. 
Beatrice, 32, 74. 

Biševska špilja, 73. 

" Bizzarro, 56. 

Bogojević Vlad., 62. 

Bon Ivan (oba Bon-a), 60, 64. 
Boninovo, 51. 

Boreas, 5. 


Bosforska uzina, 4. 
Bramante, 52. 

Brisinga, 35. 
Brunellesco, 62, 67—70. 
Bučintor, 15, 52. 
Bukovac, 70. 

Bune, 46. 


Cavtat, 72. 

Cerutti, 64. 
Chćnier, 13. 
Chopin, 10, 47. 
Chun, 34. 

Cid, 46. 

Cook, 3. 

Cvjetković, ]II., VIII. 


D. 


Daksa, VIII. 

Dalmacija, 45, 53. 
Danče, 51. : 
Dante, 16, 32, 51, 74. 
De Giulli, III, VIII. 
Delafodija, 22. 

Diversis F., 66. 
Dievičanski otok, 22. 
Donatello, 62, 65, 69, 70. 
Dubravka, 70. 
Dubrovačka republika, 62, 65, 71. 





—_8— 


Dubrovčani, 46, 49, 50, 54, 56, 57, Grakhi, 53. 


61, 63. 


Dubrovnik, VIII, IX, 11, 43, 45, 46, 49, 


51—61, 63, 64, 68. 
Duruy, 13. 


Dž. 
Džehan Šah, 11. 
E. 


Eiffel, 37. 
Elafitski arhipelag, 46. 
Elan, 3. 
Elcano, 8. 

Eol, 16, 31. 
Epidaurum, 53. 
Eratosten, 54. 
Eskulap, 66. 
Etna, 22. , 
Eurazija, 15. 
Eva, 10. 
Evropa, 31, 32. 


F. 


Faust, 7, 33, 66. 
Fechner, 8. 

Fenelon, 22. 

Feničke obale, 3. 
Fidija, 4. 

Filipi španjolski, 46. 
Firenca, 62, 63, 65, 69. 
Firentinac, 63, 67. 
Folnesics, 68, 69. 
Francuzi, 50. 

Franka (iz Rimini), 23. 
Freeman, 60. 

Freya, 35. 


G. 


Gama da, 3, 9, 10. 
Geja, 4, 10. 
Giacometti, 71. 
Gibraltar, 55. 
Goethe, 7, 54. 
Golfska ;struja, 32. 


Gottfried, Bouillonski, 46. 
* Gradić, 49. 


Grčka, 30. 

Grci, 13. 

Grčnlandija, 5. 

Gruž, 48—50. 

Gospa od Milosrgja, 51, 
Guerazzi, 14. 


Gundulić, VIII, 46. 


Gi. 
Gjorgjići, 49. 
Giurašin, 36. 

H. 


Haeckel, 38. 

Hajredin Barbarossa, 46. 
Hano, 3. 

Helada, 11, 30, 49, 51, 53. 
Helen, 11, 15, 30, 57. 
Helespontska uzina (vode), 4, 24. 
Helios, 52. 

Helvetius, III. 

Hera, 24. 

Herkulovi stupovi, 4. 
Himilko, 3. 

Hladnica, 48. 

Holangjanin, 3. 

Homer, 4, 10, 22. 

Hrist, 53. 

Hrvatska, 45. 

Hugo Viktor, 14, 22, 74. 
Humboldt, 36. 


I. 
llijić, 23. 
Ilion, 30. 
Indija, 19. 
Indijski ocean, 32, 37. 
Itaka, 30. 


Italija, 58, 65. 
Ivanov Ratko, 66, 67. 


J. 
Jadran, VIII, 22, 52, 54. 
Jakin, 64. 


Janus, 16. 


.Jean d' Agreve, 21. 
Jupiter, 19. 
Justinijan, 65. 


K. 
Kalipsa, 11, 24, 
Kamoens, 22. 
Kapri, 73. 
Karagjorgje, V, VIII. 
Karlo V., 46. 


Katarina II., 52. 
Kišpatić, 37, 38. 
Kolhida, 4, 19. 
Koločepski kanal, 45. 
Kolumbo, 3, 8, 11. 
Kolumbovo kopno, 4. 
Konfuncije, 4. 
Kromvel, 46. 

Krvavo brdo, 48. 
Ksenofont, 11, 15, 
Kunaksa, 15. 
Kvarner, 54. 


Lalić, 70. 

Lave, 11. 

Leandro, 24. 

Leonardo da Vinci, 10. 
Leopoldina Hugo, 14. 
Lessonia fuscescens, 37. 
Levanat, 55, 72. 
Liburnijsko-dalmatinski kanal, 45. 
Licoteuthis diadema, 35. 
Ligursko more, 49. 
Lisle, 21, 22, 28. 
Ljudevit XIV., 46. 
Ljudevit XV., 46. - 
Loki, 35. 

Lokrum, 51. 

Lorient, 25. 

Lotti Pierre, 13. 
Lovrjenac utvrda, 55. 


Lujzijade, 22. 


M. 


Macrocystis pyrifera, 37. 
Magelan, 3, 8. 


= 87E 


Mahabarata, 6. 

Maitreve, 22. 
Malacosteus niger, 35. 
Marko sv., 61. 

Marmont, 49, 51. 

Matica Dalmatinska, VIII. 
Maury, 32. i 
Mavrikije, 53. 

Mažuranić, 47. 

Medici, 62, 68. 


Melkartovi (vid. Herkulovi) st., 3, 19. 


Meštrović, 8, 10. 

Michelozzo, 59, 61—71. 
Mihajilangel (Buonarroti), 10, 68. 
Milne Edwards, 35. 

Minčeta, 54, 55. 

Misir, 19. 

Mleci, 53, 56, 58, 65. 

Mlečani, 49. 

Modra špilja dubrovačka, 73, 75. 
Modrić, 49. 

Molmenti, 58. 

Monako (knez od), 25, 26, 49. 
Monte Karlo, 49, 

Mučenik Golgotski, 51. 


N. 


Napulj, 62, 65, 69. 
Nautilus, 12, 13. 

Nearh, 19. 

Neho, 3. 

Nemo, 12, 13. 

Neptun, 16, 31, 32, 36, 37, 39, 46. 
Nereocystis, 37. 

Neuville, 6. 

Niksa, 23. 

Noč, 49. 

Novaković Stojan, VIII. 
Novi Svijet, 31. 
Novo-faundlendska obala, 5. 
Nuncijata, 48. 


O. 


Odaliska, 10. 
Odisei, 10, 15, 24. 
Ofir, 19. 

Olimp, 19, 30. 





aš 


Onofrije di La Cava, 61—67, 69—72. 
Orlov, 52. 

Orseoli, 53. 

Orsini,. 59, 61, 63, 64, 69. 


P. 


Palada, 59. 

Pan, 59. 

Parti, 6. , 
Pavao (djever Franke iz Rimini), 23. 
Penatur, 10. 


= Periklo, 11. 


Petar kralj, 56. 


“Petka, 48, 49. 


Petrarca, 51. 
Philippe St. Le, 55. 
Pile, 51. 

Pindar, VII. 
Piteas, 3. 

Platon, 50, 51. 
Poljak, 47. 
Pont(ski), 15. 
Pracat, 46, 58, 71. 
Prerad, 7, 23. 
Prometei, 4, 21. 
Posejdon, 14. 
Ptolomej, 51. 


* Pucić Niko Veliki, 50. 


Pucić (Medo) Orsat, 50. 
Pucići, 49. 


R. 
Rafajel (Santi), 10. 


Ramajana, 6. 
Raguse, 49. 
Recanati, 71. 

Renato krali, 46. 
Revelin, 55. 
Rhizinium, 53. 

Rialto (Rivoalto), 37, 47, 60. 
Riccardi, 62. 

Rim, 53, 57, 60, 65. 
Rimljani, 57. 
Rivijera, 49. 

Rodin, 8, 10, 73, 74. 
Romanija, 72. 
Romuli, 53. 


Ruian, 19. 
Rousseau, 8. 


Salonae, 53. 
Seleniti, 23. ' 
Seneka, 33, 
Sestos, 24. 

Sevres, 6. 
Sigmund, 46. 
Skerlić Jovan, VIII. 
Soderini, 46. 
Sokrat, 50, 66. 
Solon, 51. : ; 
Sorent, 49, 52. 
Sorgo, 49, 56. 
Srbija, 72. 


“Sredozemno more, 75. 


Srgi, 46, 48, 53, 54. 

Stefan Dušan Silni, VIIL, 72.. 
Stefani de, 46. 

Stomias boa, 35. 

Sundečić, 23, 73. 

Svijećnica, 70. 


S. 
Šibenik, 64. 

Tr. 
Tacit, 51. 
Tales, 51. 


Tarakanova, kneginja, 52.. 
Thomson, 34. : 

Tihi ocean, 32. 

Tizian, 49. 

Tolstoj, 13. 

Tomislav, 8, 22. 

Tuheljski grofovi (knezovi), 46.. 


U. 
Uran, 4. ' 

v. 
Vede, 18. 
Venera, 14, 36, 59. 
Venieri, 53. 


Vergil, 28. 
Verne, 12, 35. 
Vernet, 35, 49.. 
Vetranić; 46. 


i g 


Vezuv, 22. pai 
neo, oo Yriarte, 49. 

Vilenik, 51. 

Visconti, 46. Z. 
Vizant, 60, 65. - 
Vlaho sv., 70—73. ć Zadar, Z 
Vodopić, 48. z Zagreb, X 

Vogiić, 21. Zeleni otoci, 3. 


šliinović, 50 Zlatka, lopudska sirotica, 46. 


Vratnik, 45. Zevs, 4. 
Vučetić, 74. 


Wagner, 10. i: Žarkovica, 45. 
Wilson, IX. . 


Napomena. 


Ovo je djelo pisac dovršio i u čisto prepisao u novembru 


1919. Na 17. rečenog mjeseca poslao je prvi rukopis pod na- 
slovom ,S Jadrana“ preko nadleštva za umjetnost i spomenike 
u Dubrovniku na ministarstvo prosvjete ogleda radi. Taj se je 
rukopis megjutim izgubio pa pisac ovo iznosi na javnost za svaku 
eventualnost. 

